Ukidanje taksi, nasatvak pregovora je za napredak Srbije.\n11. februara 2020. u 18.36\nUkidanje taksi je od suštinskog značaja za nasu zemlju to se mora resiti.\n11. februara 2020. u 18.37\nAna Brnabić je iznela plan i program rade buduće Vlade ali i rezultate koja je Vlada postigla.Građani Srbije ima čime da se ponose.\nPriština mora da ukine takse, ja ne znam kako to ne shvataju, jer to je jedini način da se nastavi dijalog.\n11. februara 2020. u 22.09\nSrbija je uvek za kmpromis i saradnju, da bi se to nastavilo takse je potrebno ukinuti jer su nezakonito i uvedene.\n12. februara 2020. u 02.10\nTreba ukinuti sramno nametnute takse Srbiji jer smo mi uvek bili za dijalog i mirno resenje.Jer takse nanose zlo kakao nama tako i Albancima i ostalim ljudima koji žive na KiM.\n12. februara 2020. u 07.35\nUkidanje taksi, nasatvak pregovora je za napredak Srbije. To ni bilo najnormalnije i najralnije resenje .\n12. februara 2020. u 08.20\nvreme je da ukinu takse\n28. februara 2020. u 18.57\nDakle svi komentari u slavu nase vrle premijerke. Samo da se razumemo, odliv radne snage u inostranstvo uipste nije zbog taksi na srpsku rbu na Kosovu. Problem je mnogo slozeniji i to ovi komentatori iz tabora premijerke uopste nisu u stanju da shvate. Radi se o kvalitetu zivota SADA a dosta je vise izjava kao ona u vezi sa metroom: MISLIM…“! Nema tu vise vremena da se misli sta ce biti do kraja godine inace nece biti nista nego prestanite vise verbalne najave u buducem vremenu i prionite na posao za koji ste placeni!


KARDEMİR lokomotive opremljene sistemima vuče TÜBİTAK RUTE Design RayHaber | RaillyNews\nPOČETNATURSKARegion Centralne Anatolije78 KarabukKARDEMİR lokomotive opremljene TÜBİTAK RUTE Design vučnim sistemima\n20 / 09 / 2020 78 Karabuk, Region Centralne Anatolije, ŽELEZNIČKE, GENERAL, HEADLINE, TURSKA\nOdržana je TUNITAK platforma za šinska vozila koja koristi Power Rail Vehicle Industry Inc Turska (TÜRASAŞ) manevarsku lokomotivu dizajniranu od strane isporuke 7 KARDEMİR. Dostava je najavljena na TÜBİTAK RUTE-ovom nalogu na društvenim mrežama.\nDizel električne električne manevarske lokomotive proizvedene su sa lokalnim i nacionalnim objektima. Dizajn TUBITAK RUTE bio je opremljen vučnim sistemima. TÜRASAŞ-ove lokomotive DE7 takođe nose TÜBİTAK RUTE dizajnerske vučne sisteme.\nDizajn uključuje pretvarač vuče, jedinicu za kontrolu vuče i rashladnu jedinicu. Postignuća postignuta u ovom dizajnu, koji je pokazatelj saradnje istraživačkog centra i javne industrije, su sljedeća:\nSposobnost vožnje 4 vučna motora\nKontrola broja okretaja dizel motora\nProvjera pobude alternatora\nPružanje pomoćnog napajanja\nSistem za hlađenje u tečnom stanju\nSve veća potreba Turske za željezničkim ulaganjima u narednom periodu kao rezultat alata za željeznički sistem bit će dodatno povećana. Raširena upotreba vozila železničkog sistema kako u gradu tako i među gradovima naglašava potrebu za brzim, pouzdanim, udobnim i energetski efikasnim prevozom. Važnost elektronskih komponenata zasnovanih na električno-elektroničkim, upravljačkim i komunikacijskim tehnologijama, koje igraju presudnu ulogu u potrebama vozila, raste iz dana u dan. U vozilima nove šinske šine kao napredne tehnološke komponente ističu se kao ključne komponente. Grupa za šinska vozila dizajnira i razvija ove ključne komponente na nacionalnom nivou.\nNa sastanku Odbora direktora TÜBİTAK-a od 12.godine i pod brojem 10, odlučeno je da se ustanovi Institut za tehnologije željezničkog transporta TÜBİTAK (RUTE) kao institut koji je direktno povezan sa predsjedništvom TÜBİTAK-a.\nOsnovan u kampusu TÜBİTAK Gebze, Institut prati razvoj u svijetu i provodi studije kako bi naša zemlja postala pionir na polju sigurnijih, bržih i efikasnijih tehnologija željezničkog prevoza. U tu svrhu institut otkriva aktuelne teme istraživanja u oblasti tehnologija željezničkog transporta. Izvodi istraživačke i razvojne projekte u kojima su ove tehnologije nacionalno dizajnirane. Institut takođe sarađuje sa međunarodnim ekvivalentnim istraživačkim institucijama i radi u koordinaciji studija transfera tehnologije.\nTÜBİTAK RUTE ima za cilj da posluži kao referentni centar u našoj zemlji u saradnji sa univerzitetima i drugim institucijama i organizacijama pružajući istraživanje, razvoj i visokokvalitetne inženjerske usluge koje zahtijevaju organizacije javnog i privatnog sektora.


Stefanović: Navodi o Siniši Malom će biti ispitani\nMinistar unutrašnjih poslova Srbije Nebojša Stefanović izjavio je večeras da će svi navodi o gradonačelniku Beograda Siniši Malom biti ispitani, ali da će odgovarati i oni koji daju neistinite informacije.\n"Ispitaće se svi navodi (o Malom), ali će odgovarati i oni koji to rade na lažan način", rekao je Stefanović za Radio-televiziju Srbije (RTS).\nOn je kazao da mu se čini da se "svi prave nevešti" ne želeći da prepoznaju "užasnu kampanju" protiv premijera Srbije Aleksandra Vučića i Vlade koju kako je rekao, vode televizija N1 i dnevni listovi Kurir i Danas.\n"Hajka se vodi protiv premijera, jer on vodi nezavisnu politiku, a očigledno da postoje centri moći kojima to ne odgovara. Politika vlade će ostati ista kao ona za koju su nam građani dali poverenje i nikoga partijska knjižica neće štititi", dodao je on.\nPrema njegovim rečima, nije pružen nijedan dokaz za tvrdnje o gradonačelniku, kao što je bilo i u aferi "prisluškivanje".\n"Nijedan kredibilan dokaz nije pružen. Pozivao sam sve nadležne da dođu i provere u MUP-u da li je bilo prisluškivanja, do sada se nijedan državni ili nezavisni organ nije pojavio, niti ga to interesuje", kazao je ministar.


Nacionalni parkovi produžiće ugovor o zakupu Solane do 1. februara – TVTeuta\nNacionalni parkovi produžiće ugovor o zakupu Solane do 1. februara\nPrej tvteuta11:35 2 Septembar 2021\nNa inicijativu stečajnog upravnika Žarka Ostojića, državni sekretar u Ministarstvu ekologije, prostornog planiranja i urbanizma, prof. dr Danilo Mrdak, sazvao je sastanak kako bi se sagledala trenutna situacija u vezi sa Solanom i kako bi se napravio plan koji bi garantovao dalje očuvanje ekosistemskih vrijednosti ovog područja.\nPored navedenih, sastanku su prisutvovali predstavnici Opštine Ulcinj Hadixha Gjoni, potpredsjednica, Gazmond Kalezić, sekretar Sekretarijata za komunalne djelatnosti i zaštitu živote sredine i Mustafa Gorana, bivši sekretar, Jelena Kljajević, direktorica Javnog preduzeća za nacionalne parkove Crne Gore, Tamara Brajović, v.d. Generalna direktorica Direktorata za prirodu i Miloš Sekulović, savjetnik, kao predstavnici ministarstva.\nNakon razmatranja trenutno situacija i diskusija na temu daljeg očuvanja ovog prostora, zaključeno je:\nDa će Javno preduzeće za nacionalne parkove Crne Gore produžiti Ugovor o zakupu imovine preduzeća AD Solana „Bajo Sekulić“ – u stečaju najmanje do 1. februara 2022. godine čime će se obezbijediti dalje funkcionisanje pumpi i upravljanje vodama solane kao i zaštitarska služba koja će vršiti posao nadzora na zaštićenom području.\nDa će, Opština Ulcinj, u narednom periodu ne dužem od dva mjeseca, dostaviti Ministarstvu predloge dinamike daljih koraka u smislu osnivanju privrednog društva kojem će se povjeriti upravljanje Parkom prirode „Ulcinjska solana“, kao obavezi koja proističe iz Odluke o proglašenju, a koju je Skupština Opštine Ulcinj donijela u junu 2019. godine.\nNa kraju, državni sekretar Danilo Mrdak je naglasio da će Ministarstvo ekologije, prostornog planiranja i urbanizma i u narednom periodu biti u potpunosti posvećeno pružanju neophodne podrške u cilju očuvanja, unapređenja i održivog korišćenja prirodnih resursa Parka prirode „Ulcinjska solana“, kao i ispunjavanju obaveza iz domaće i međunarodne regulative ali i završnih mjerila za zatvaranje Poglavlja 27.


FoNet portal :: Pretraga / tagId=40818 / position=4\nTag: pretnja, Pogodaka: 49\nPretnja Islamske države\nCivilni predstavnik NATO u Avganistanu Stefano Portokorvo izjavio je danas da mogućnost napada organizacije Islamska država na aerodrom u Kabulu predstavlja “istinsku pretnju, koja se shvata vrlo ozbiljno”.\nUhapšen zbog pretnji bombom\nPolicija je danas, nakon petočasovne evakuacije obližnjih zgrada i blokade centra Vašingrona, uhapsila muškaraca koji je pretio tvrdeći da ima bombu u svom kamionetu parkiranom pored Kapitola, javlja Rojters.\nMoskva privilegovala Srbiju\nRio Tinto pretnja izvorištu\nRudnik Rio Tinto u Rađevini doveo bi do totalne devastacije predela veličine 516 fudbalskih terena, gde žive zaštićene vrste, dok bi otpad pretio da otruje izvorište procenjeno kao najznačajnije za snabdevanje Srbije vodom, rekao je u intervjuu za današnje izdanje novina "Nova" akademik Srpske akademije nauka i umetnosti Vladimir Stevanović.\nNe možete vikati kao njih pet\nPredsednik Srbije Aleksandar Vučić izjavio je danas da je dolazak pet funkcionera Narodne stranke na njegovo radno mesto u petak bio politički performans i da bi opet izašao iz kancelarije da im se suprostavi i pokaže da se pristojna i normalna Srbija ne plaši batina.\nNapadnute omladinke SNS\nGradski odbor Beograd Srpske napredne stranke (SNS) saopštio je danas da su tokom dana napadnute omladinke Opštinskog odbora SNS Voždovac na Banjici i da su gađane staklenim flašama, a čak im je napadač pretio nožem.\nKrivična prijava protiv Markovića\nUdruženje za zaštitu ustavnosti i zakonitosti (UZUZ) saopštilo je da je danas podnelo krivičnu prijavu Republičkom javnom tužiocu Zagorki Dolovac zbog izjave lidera stranke Jedinstvena Srbija Dragana Markovića na televiziji Happy.\nKako bi se sprečilo da pandemija koronavirusa bude praćena epidemijom psihičkih poremećaja, Hemofarm fondacija, u saradnji sa Filozofskim fakultetom u Beogradu i uz podršku Ministarstva zdravlja, pokreće nacionalnu kampanju za očuvanje mentalnog zdravlja, borbu protiv depresije i stigme koja prati obolele pod nazivom „Nesalomivi".\nBeogradska policija uhapila je I. S. (1977) zbog sumnje da je izvršio krivična dela razbojništvo, teška krađa i krađa.


Завод за заштиту природе Србије - „Dani demokratske kulture - ekološko razgibavanje“\n„Dani demokratske kulture - ekološko razgibavanje“\nZavod za zaštitu prirode Srbije u cilju podrške realizaciji međunarodne manifestacije „Dani demokratske kulture - ekološko razgibavanje“, koju organizuje Učenički parlament Zemunske gimnazije, koja se održava u periodu od 28.februara do 3. marta 2019. godine, obezbediće nagrade za učesnike eko kviza i učestvovati u okruglom stolu „Ekološki aktivizam mladih“.\nMeđunarodni događaj „DANI DEMOKRATSKE KULTURE - ekološko razgibavanje“ organizuje se u cilju buđenja ekološke svesti i savesti mladih u Srbiji kroz razmenu ideja i iskustava sa gimnazijalcima drugih zemalja Evrope i regiona. U manifestaciji učestvuje oko 80 gimnazijalaca iz Srbije, Crne Gore, RepublikeSrpske, Slovenije, Mađarske i Kipra.\nCentralna tačka događaja okrugli sto sa temom: „ Ekološki aktivizam gimnazijalaca u Srbiji“, biće održan 02. marta u periodu od 11:00-13:00 časova u Viminacijumu. Na okruglom stolu će, pored učenika iz Srbije i inostranstva, govoriti i profesori i predstavnici relevantnih institucija, kao i gosti iz beogradskih gimnazija i srednjih stručnih škola. Na samom događaju očekuje se preko 150 prisutnih učesnika i posmatrača.\nPrateći program manifestacije sastoji se od edukativnih radionica i debatnih panela pod nazivom „Ekološka zona odgovornosti“, konkretno realizovane ekološke akcije, upoznavanju kulturnih sadržaja i istorije glavnog grada. U okviru ove celine 01. marta biće realizovan eko kviz u prostorijama Kancelarija za mlade sa početkom (09:20 časova), zatim akcija čišćenja obale Dunava na potezu od Venecije do Starog šlepa (09:35 časova), predavanje prof. dr Svetlane Antić Mladenović na Poljoprivrednom fakultetu (10:30 časova) i akcija sadnje zelene spirale ispred Zemunske gimnazije (11:30 časova).\nManifestacija je podržana od strane Ministarstva prosvete, nauke i tehnološkog razvoja Republike Srbije i realizuje u saradnji sa Gradskom opštinom Zemun.


Kraudfanding - Zajednica u službi profesionalnih medija - Media Hub\nKraudfanding – Zajednica u službi profesionalnih medija\nKraudfanding (eng. crowdfunding) predstavlja jedan od najzanimljivijih i najuspešnijih svetskih fenomena u oblasti finansija i start up-a.\nŠirom sveta uspešno je pokretao velike i male biznise i omogućavao nepoznatim i malim proizvođačima da dopru do globalne publike. U svetu je već davno prisutan i u medijskoj oblasti, a kod nas par godina unazad se pozicionira kao uspešan način prikupljanja dela sredstava koja omogućavaju posebno malim medijima da dođu do finansijske održivosti.\nNeke od najpoznatijih kampanja, koje su sakupile i više miliona dolara, bile su pokrenute na specijalizovanim platformama za kraudfanding poput Kickstartera, a i ova oblast se tokom godina toliko razvila da danas postoji na stotine sličnih sajtova i uspešnih i manje uspešnih pokušaja da se takva platforma osnuje i za same medije.\nMeđutim, vrtoglavi razvoj e-commerce usluga u svetu i u Srbiji, doprineo je da danas svaki medij zasebno može da stvori uslove da ga zajednica i čitaoci podržavaju samo uz pomoć jednog jedinog klika.\nU okviru publikacije “Kraudfanding – Zajednica u službi profesionalnih medija”, koju je izdalo Nezavisno društvo novinara Vojvodine i NDNV Media Hub,vodimo vas kroz ideju kraudfandinga, a koristićemo i priliku da vam predstavimo ključne pojmove, tehnike i uslove za uspešnu implementaciju kraudfandinga.


Romi u Nišu predlažu izgradnju Kulturnog centra blizu Šabanovog spomenika\nBeta 8. avgusta 2018. 15:45\nNevladina organizacija „Jurom centar“ pokrenula je incijativu da u tom gradu bude otvoren Kulturno-informativni centar za romsku, ali i druge manjinske zajednice.\nDirektor „Jurom centra“ Osman Balić rekao je agenciji Beta da je otvaranje Kulturno-informativnog centra predvidjeno kao prva i najvažnija aktivnost u okviru Akcionog plana za poboljšanje položaja Roma u Nišu, ali do sada ništa nije učinjeno po tom pitanju.\nOn je podsetio da su Gradsko veće i Skupština grada Niša prošle godine usvojili pomenuti akcioni plan.\n„Predložili smo da za početak bude organizovan okrugli sto koji bi okupio sve nadležne predstavnike grada i gradskih instutucija. Na tom sastanku bile bi utvrdjene mere koje bi grad mora da preduzme da bi centar bio otvoren“, naveo je Balić.\nPrema njegovim rečima, za realizaciju Akcionog plana za poboljšanje položaja Roma budžetom grada Niša predvidjeno je pet miliona dinara i taj novac mogao bi da bude usmeren u otvaranje Kulturno-informativnog centra.\n„Centar bi za početak, dok ne dobije sopstvenu zgradu, mogao da bude otvoren u nekom postojećem objektu. Postoji interesovanje donatora iz inostranstva za izgradnju i tu mogućnost bi svakako trebalo što pre iskoristiti“, kazao je Balić.\nOn je rekao da su za otvaranje Kulturno-informativnog centra zainteresovane i bugarska i makedonska zajednica u Nišu.\n„To bi bilo mesto okupljanja svih Nišlija, ne samo Roma, Bugara i Makedonaca. Njime bi se ostvarilo pravo na kulturnu autonomiju svih ljudi, a poznata je činjenica da kakva vam je kultura takvo vam je i stanovanje, zdravstvo, zapošljavanje“, istakao je Balić.\nPrema njegovim rečima, jedna takva institucija predstavljala bi u Nišu „kulturnu pikanteriju“.\n„Centar bi se najbolje uklopio u popularnost i fenomen Šabana Bajramovića koji od njegove smrti navamo živi. Kultura Roma smatramo da je proizvod koji može da se prodaje i toga treba napraviti biznis“, izjavio je Balić.\nOn je kazao da je mišljenja da je najbolje mesto za izgradnju Kulturno-informativnog centra negde u blizini spomenika Šabanu Barjamoviću.\nIdeja je, dodao je, da centar ima izmedju ostalog svoju biblioteku, arhivu, radio i televiziju, da se u njemu organizuju književne večeri i druge slične manifestacije.


source.ba | Vranić: Novinari u KS neće biti uvršteni u grupu prioriteta za vakcinisanje\nMinistar zdravstva Kantona Sarajevo Haris Vranić kazao je danas u izjavi Feni da novinari u Kantonu Sarajevo neće biti uvršteni u grupu prioriteta za vakcinisanje protiv Covida-19.\nDžaferović primio vakcinu Sinopharm\nVranić dao dodatne upute za sutrašnji meč 'Sarajeva' i 'Milsamija'\nVranić: Prioritet svih prioriteta je vakcinacija ministara\n- Novinari su kategorija koja ne spada u prioritete. Kada narušite jednom sistem prioriteta onda se čitava piramida ruši. Novinari neće biti stavljeni u prioritet sve dok ne bude završena prva linija zdravstvenih radnika - naglasio je Vranić.\n- Prioritet su i policija, vatrogasci, osobe u staračkim domovima. Ne mislim da novinare ne treba uvrstiti, ali kada bi sada došao veliki kontingent vakcina, onda bi bilo normalno - zaključio je Vranić.\nTagovi: Haris VranićNovinariVakcinacija


Press Online :: Košarka :: Ovo je jedina šansa da budemo 1. u grupi i da izbegnemo Španiju do finala: Čeka nas mnogo teži put ako budemo drugi!\nOvo je jedina šansa da budemo 1. u grupi i da izbegnemo Španiju do finala: Čeka nas mnogo teži put ako budemo drugi!\nPosle tri odigrana kola već se naziru i prve kalkulacije Grupa na Eurobasketu *Za našu reprezentaciju postoje dva različita puta - teži i lakši, a za lakši nam treba i pomoć i ne zavisi sve od nas.\nFoto: Tanjug/Ap, FIBA\nSrbiju posle važne pobede nad Turskom u 3. kolu grupe D Eurobasketa čeka novi duel već u utorak protiv Velike Britanije (16 h, RTS). Ipak, mnogi će sa većom pažnjom gledati meč između Letonije i Rusije, jer će upravo u tom duelu da se odlučuje rasplet za prva tri mesta u grupi.\nTo prvo mesto donosi i lakšeg rivala u osmini finala, ali i omogućava tom timu priliku da izbegne najveće favorite Špance sve do finala\nZa sada su u igri Rusija, Srbija i Letonija, a u najboljoj poziciji je ''Zbornjaja komanda'', koja ima sve tri pobede iz prva tri kola, dok Srbija i Letonija imaju skor 2:1. Srbija ima takođe bolju priliku da bude ispred Letonije u slučaju eventualnog kruga, jer ju je pobedila u 1. kolu sa 10 poena razlike (92:82).\nKAKO SRBIJA MOŽE DO 1. MESTA I KO JOJ JE NA PUTU KA FINALU U TOM SLUČAJU?\nPošto je Srbija igrala i sa Rusima i sa Leotoncima, u slučaju eventualnog kruga imala bi skor od +7. Iz toga proizilazi da joj je za prvo mesto potrebna pobeda Leotnije, ali ona ne sme da bude veća od 17 razlike, jer bi u tom slučaju Letonci nadoknadili -10 iz duela sa Srbijom i u krugu od tri reprezentacije bili bi najbolji i zauzeli bi 1. mesto. Doduše, Letonci bi imali i težak meč poslednjeg kola protiv Turaka, pa im ni pobeda od 17 razlike ne bi garantovala lidersko mesto na tabeli.\nAko bismo završili na 1. mestu, u osmini finala bismo najverovatnije igrali protiv Mađarske, dok bi u četvrtfinalu protivnik našeg tima bio ili drugoplasirani tim grupe A ili trećeplasirani iz grupe B. Drugoplasirani tim će biti poraženi iz duela Francuska - Slovenija, a za treće mesto u grupi B je potpuno zamršena situacija i tu mogu biti i Italija i Litvanija i Nemačka, dok nešto manje šanse ima Gruzija.\nProjektovani protivnik za to polufinale bili bi 1. u grupi B (najveće šanse za to imaju Litvanci) i 2. iz grupe C, a to će najverovatnije biti Hrvati.\nA onda veliko finale sa Španijom...\nKAKAV JE PUT SRBIJE DO FINALA AKO BUDE 2. U GRUPI?\nU slučaju da Rusija savlada Letonce, Srbija će najverovatnije završiti na 2. mestu. Prema trenutnoj situaciji u grupi C, sa kojom se ukrštamo, to će najverovatnije biti reprezentacija Crne Gore, ukoliko opravda ulogu favorita protiv Češke i Rumunije u poslednja dva kola.\nPotencijalno četvrtfinale u tom slučaju donelo bi nam duel protiv prvoplasirane ekipe grupe A, ili četvrte iz grupe B. Za prvo mesto u A grupi će se boriti u direktnom duelu Slovenija i Francuska, dok je u grupi B sada sve moguće i sve ekipe su u igri, za sada je tu Gruzija.\nUkoliko bi Orlovi došli do polufinala, tamo bi ih najverovatnije čekala Španija, koja doduše mora u direktnom duelu sa Hrvatskom da potvrdi 1. mesto u grupi C.\nProjektovanom finalu onda bi bili pobednici duela prvoplasiranih iz grupe B i D, ali bi se sigurno i Hrvati pitali mnogo ukoliko završe na 2. mestu, što i jeste najrealnije.\nEvo i kako izgleda kostur završnice turnira:


Bivša premijerka Brnabić zažalila zbog proslave tzv. izborne pobede u sedištu SNS-a! | Vestinet.rs\nPočetna AKTUELNO\tBivša premijerka Brnabić zažalila zbog proslave tzv. izborne pobede u sedištu SNS-a!\nOna je za Radio televiziju Vojvodine rekla da su u najvećoj mogućoj meri, podaci koji se zvanično objavljuju „pravi podaci“.\nPremijerka Ana Brnabić izjavila je danas da je proslava izborne pobede SNS bila greška, kao i da ni u jednom trenutku podaci o epidemiji nisu namerno skrivani.\n„Uzimali smo volontere da sede u bolnicama i sakupljaju podatke ali nemamo sistem kao u državnoj upravi koji elektronski vuče podatke.\nMi smo uveli kakav-takav sistem koji nikada do sada u Srbije nije postojao, uveli ga ad hok tokom najveće svetske krize u poslednjih 100 godina“, rekla je Ana Brnabić.\nOna je potvrdila da postoje podaci koji su namenjeni samo Vladi Srbije a ne javnosti, ali i dodala da ne zna o čemu govori redakcija BIRN-a koja je objavila podatke iz kako su naveli, informacionog sistema covid19, a koji pokazuju da je broj zaraženih i umrlih znatno veći od zvaničnog broja.\n„Stalno mi stižu podaci koliko slobodnih respiratora imamo ali to nije podatak za javnost jer nisu sve respiratore zauzeli pacijenti koji su kovid pozitivni“, kazala je premijerka.\nDemantovala je da su podaci o broju testova ili respiratora poverljive informacije i navela da je trenutno u magacinima više od 500 respiratora kao i da ni u jednom trenutku tokom borbe sa epidemijom, Srbija nije imala pun kapacitet zauzetosti respiratora.\n„Svakog dana pričam koliko testova imamo na lageru, predsednik je nedavno pričao koliko tačno respiratora imamo.\nNa početku je to bila izuzetno osetljiva informacija jer smo znali da se sprema ogromna borba na svetskom tržištu za nabavku respiratora“, kazala je Ana Brnabić.\nGovoreći o poverenju građana u Krizni štab i postupke Vlade Srbije u borbi protiv epidemije, ona je kazala da je napravljena greška kada su svi mislili da virus tokom leta neće biti u cirkulaciji kao što je danas.\n„Nemam problem da kažem da smo u nečemu pogrešili jer smo slušali ono što je govorila struka u svetu. Tu su pogrešili svi, eksplozija brojeva je svuda u regionu i svetu.\nOvo je borba svih nas, ne samo Vlade Srbije. Ljudski se osećam najodgovornijom ali je ovo borba čitavog društva“, rekla je premijerka.\nOcenila je i da su ugled članova Kriznog štaba „od marta podrivali neki političari, političke grupacije, analitičari, mediji“.\n„Ne vidim smisao u tome. Niko od njih nije trpeo nikakav odijum javnosti što je plasirao lažne vesti poput one da smo zatvorili ljude tokom vanrednog stanja da bi naseljavali migrante po Srbiji“, rekla je premijerka.\nPriznala je da je proslava izborne pobede u sedištu SNS bila greška s obzirom na epidemiološku situaciju ali i demantovala da su ona ili Krizni štab, u bilo kom trenutku proglasili pobedu nad virusom.\nUpitana da li je vreme da se Srbija obrati za pomoć EU ili Kini s obzirom na epidemiološku sitauciju, premijerka je rekla da situacija jeste kritična ali ne takva „da sa njom ne možemo da se nosimo“.\n„Tamo gde su popunjeni kapaciteti, otvaramo privremene bolnice. Sva intencija je da brojevi počnu da se smanjuju“, rekla je premijerka ali i povezala povećanje broja zaraženih u Beogradu i Novom Sadu sa održavanjem protesta prošle nedelje.


Lekari Mejo klinike iz SAD gosti Beograda – Naši u svetu\nLekari Mejo klinike iz SAD gosti Beograda\nObjavljeno 22/06/19 u 14:30\nBEOGRAD – Gradonačelnik Beograda Zoran Radojičić ugostio je u Starom dvoru lekare Mejo klinike, duži niz godina jedne od najboljih klinika u SAD u većini medicinskih oblasti.\n“Dolazak stručnjaka Mejo klinike u Beograd je dokaz da naš zdravstveni sistem ima sve bolju poziciju u svetu, kao i da je u prethodnim godinama Ministarstvo zdravlja uradilo puno po tom pitanju”, rekao je Radojičić.\nOn je podsetio da je Beograd pre samo nedelju dana bio domaćin 20. Kongresa Evropskog udruženja dečjih hirurga i pohvalio Ministarstvo zdravlja koje, kako je istakao, unapređuje zdravstevni sistem u našoj zemlji, saopštio je Beoinfo.\n“Kao doktoru i gradonačelniku znače mi ovakve stvari, jer znam koliko je važno da eksperti iz čitavog sveta dolaze u Beograd i razmenjuju iskustva sa našim stručnjacima, jer će od toga Beograđani imati direktnu korist kroz kvalitetnije zdravstvene usluge”, rekao je Radojičić.\nDelegaciju Mejo klinike činili su naučnik u oblasti starenja Džejms Kirkland, profesor na Mejo univerzitetu Suzan Norbi, vođa programa iz oblasti dijabetesa na nacionalnom institutu za zdravlje u Vašingtonu Kristina Marić-Bikan, endokrinolog i profesor Adrijan Vela, nefrolog i istraživač Jasmina Kraici, kao i profesor interne medicine Geri Švarc.\nGošće gradonačelnika bila su i Vesna Garović, srpska doktorka koja radi na Mejo klinici kao profesor interne medicine, šef istraživanja na nefrologiji i direktor kliničkih studija za internu medicinu, kao i Nataša Milić profesorka medicinske statistike na Medicinskom fakultetu u Beogradu i dugogodišnji istraživač-saradnik Mejo klinike.\nGradonačelnik je zahvalio Vesni Garović i Nataši Milić jer, kako je rekao, njihov predan rad doprineo je produbljivanju saradnje Medicinskog fakulteta u Beogradu i Mejo klinike, prvenstveno kada je u pitanju oblast istraživanja preeklampsije.\nOn je podsetio da je saradnja rezultirala velikim brojem kliničkih studija koje su unapredile lečenje u oblasti ženskog zdravlja.\n“Gospođe Garović i Milić dokazuju da Srbija ima stručnjake u oblasti medicine koji su cenjeni u svetu i koji u najboljim klinikama ostvaruju značajne rezultate”, ocenio je Radojičić.\nGradonačelnik je sa gostima razgovarao i o načinu na koji gradske vlasti širom sveta vode računa o zdravlju sugrađana, naročito u urbanističkom smislu. Bilo je govora i o proširenju mreže biciklističkih staza, povećanju broja zelenih površina i korišćenju električnih autobusa.\nRadojičić je istakao da Beograd ide u tom pravcu i podsetio na njegovu viziju Beograda kao pametnog i zelenog grada, ali i na projekte koji su uveliko u toku, poput proširenja pešačke zone, promene saobraćajne hijerarhije i davanju prednosti pešacima u odnosu na automobile i spuštanju Beograda na reke, što će pozitivno uticati na životnu sredinu.\nOn je goste iz Mejo klinike upoznao i sa projektom „Gradovi koji menjaju dijabetes”.\n“Tim programom ćemo po ugledu, ali i u saradnji sa drugim metropolama, napraviti više parkova i šetališta, kao i prostora za sportske aktivnosti. Sa druge strane, zajedno sa Ministarstvom zdravlja i ekspertima Kliničkog centra Srbije, Univerziteta, ali i lekarima koji rade u primarnoj zdravstvenoj zaštiti, kroz savetovališta ćemo se baviti prevencijom i podizanjem svesti stanovništva o ovom problemu”, dodao je Radojičić.\nBeograd: Otvorena konferencija srpske medicinske dijaspore (FOTO)\nLekari Mejo klinike došli su u Beograd kako bi prisustvovali kongresu medicinske dijaspore koji se održava pod pokroviteljstvom princeze Katarine, Medicinskog fakulteta Univerziteta u Beogradu, Srpske lekarske komore i Ministarstva zdravlja Republike Srbije.\nKongres medicinske dijasporeMejo klinikaRadojičić\nSlovenija: Nije ni slutila kakvu će dramu doživeti, ženu u blizini kuće napao medved\nTreći najbogatiji čovek u svetu je Francuz i vredi više od 100 miliona dolara\n“Oduševljeni smo što se od sada možemo nazvati Beograđanima”\nDelegacija bečkog okruga Zimering kod gradonačelnika Beograda\nHanke zahvalio Radojičiću na gostoprimstvu, sporazum o saradnji dva grada sredinom…


Ilija Stolica i zvanično novi trener Partizana | Novine Toronto\nIlija Stolica i zvanično novi trener Partizana\nFudbalski klub Partizan je i zvanično predstavio Iliju Stolicu kao novog trenera crno-belih.Stolica će na klupi Partizana zameniti Aleksandra Stanojevića, koji je podneo ostavku posle poraza u finalu Kupa Srbije od Crvene zvezde (2:1).\n"Sam dolazak u Partizan je, prvo i osnovno, velika odgovornost. Moje zadovoljstvo i sreću koju osećam je teško objasniti. Emocija koju ja osećam dolaskom ovde je toliko velika da prevazilazi bilo kakve izazove ili nedoumice", rekao je Stolica na predstavljanju.\n"Idealniji momenat ne može da postoji. Neki kažu da je težak, da je komplikovan, a ja mislim da je najbolji mogući. Sa tim stavom i takvom energijom želim da pristupim onome za šta me vezuje srce, a pored toga i znanje i iskustvo koje nosim ovde od igračkih do trenerskih dana. Osećam se da sam došao u svoju kuću", dodao je on.\nStolica je naveo da će mu jedan od ciljeva biti i da vrati navijače na stadion i da ih "skloni od priča koje štete samo Partizanu".\n"Da ih vratimo kvalitetnom igrom, principima i odnosom prema dresu koji svi najviše volimo. Tu smo za klub, tu smo da služimo i tako će biti od mog prvog do poslednjeg dana", rekao je on.\nNa pitanje da li navijači naredne sezone mogu da očekuju neočekivano, on je odgovorio: "Mi smo tu da očekujemo - očekivano".\n"Očekivano je to da ćemo mi sigurno izlaziti svaku utakmicu da pobedimo, mi ćemo sigurno izlaziti sa našom idejom, sa našim stavom, sa našim principima igre koji će siguran sam pobrati simpatije pravih navijača Partizana.\nNavijači će dobiti - da sa zadovoljstvom gledaju svoju ekipu. Sva druga nezadovoljstva i stvari na koje mi ne možemo da utičemo ostavićemo sa strane i biti i ostati ponosni partizanovci", naveo je on.\nNa pitanje šta bi odabrao - duplu krunu uz pobedu protiv Crvene zvezde ili trofej u Ligi Evropa - Stolica je naveo da obe te mogućnosti na kraju imaju isti cilj.\n"Moj cilj je da vidim pune tribine nasmejanih ljudi koji će podržavati Partizan i biti sa nama u radosti i tuzi. To je ono što bih zamenio za sve ovo što ste rekli, jer će to biti put kako da dodjemo do ciljeva. Osvajanje trofeja uvek mora da bude ispred Partizana", rekao je Stolica.\nUpitan kasnije konkretno da li mu je cilj titula, on je odgovorio: "Moj cilj je, konkretno, da pobedjujem svaku utakmicu".\nGovoreći o igračima i eventualnim pojačanjima, Stolica je rekao da trenutno u igračkom kadru ima izuzetnih igrača. "Ima momaka koji možda nisu pokazali ono što se očekivalo, neki koji su možda zadovoljni, neki su se zasitili... Ima ideja kako da to osvežimo, u okvirima onoga što mi možemo. Tu smo se direktor i ja poklopili i to je sastavni deo našeg posla", rekao je Stolica.\n"Voleo bih da imam od ponedeljka da imam već kompletiran tim, medjutim, potpuno mi je jasno da je prelazni rok živa stvar koju moramo da rešavamo u hodu. Daćemo sve od sebe da što pre dodjemo do stvari koje želimo, da obavimo razgovore sa svim igračima, da igrački kadar sagledamo na pravi način", dodao je on.\nNaveo je da bi voleo da ima po dva kvalitetna igrača na svakoj poziciji.\n"Sve je bazirano na tome, a da resto budu naša deca koja oplemenjuju celu priču. Miks iskusnih igrača i naših mladih igrača sa kojima baziramo egzistenciju kluba. A kad ćemo to rešiti sve, trudićemo se u najkraćem mogućem roku", rekao je Stolica.\nStolica je rekao i da nije prijatno kada čuje koliko je godina Partizan bez titule i istakao da će sve učiniti da se učini zaokret.\n"Duboko verujem da će svaki navijač Partizana biti ponosan, onaj koji je došao da sa svojim klubom pati kad treba da se pati i da ga voli kad treba da se voli. Siguran sam da svi željno iščekujemo trofeje. Kad će se taj momentum okrenuti na našu stranu, potrudiću se da to svim silama krene od prvog našeg dana", rekao je on.\nNovinare je zanimalo i da li je razgovarao sa Aleksandrom Stanojevićem. Rekao je da jeste i istakao da je bivši trener crno-belih "istrošen" i zahvalio mu je na svemu što je uradio.\n"Izneo je izuzetnu sezonu iz koje sam imao osećaj da je zaboravljeno da smo bili do poslednjeg kola u borbi za titulu. Osvojio je rekordan broj bodova, dočekali proleće u Evropi. Sale je neko ko je dao celog sebe Partizanu. On je u plejadi ljudi koji su ovde pre mene bili i biće moja inspiracija", rekao je Stolica.\n"Kada neko sebe daje na takav način, ja to više i ne gledam kroz bodove. Samo vidim čoveka koji je uradio sve da zaštiti svoju kuću. Takvom čoveku mogu da se samo poklonim i divim. Postavio je neverovatne stvari. Osvojio je rekordan broj bodova, a to nije bilo dovoljno za titulu", dodao je on.\nNa konferenciji za novinare pomenuta je i 2017. godina kada je Stolica bio na klupi Voždovca i kada je pobedom nad Crvenom zvezdom omogućio Partizanu da osvoji poslednju titulu.\n"Često se to potencira, ali ja sam samo bio jedan profesionalac koji je radio svoj posao u našem fudbalu, u okolnostima takve kakve su. Takav sam bio i takav ću uvek biti", rekao je Stolica.\n"To su neke stvari koje su uvek lepe uspomene, ali i davna prošlost. Mi smo u 2022. i treba da više pričamo o onome što treba da bude, a ne onome što je bilo", dodao je on.\nIlija Stolica je igračku karijeru počeo u Zemunu, nakon čega je igrao za još deset klubova, a kratko je nosio i dres Partizana.\nPrvi trenerski posao mu je bio asistent u kadetskoj selekciji Srbije, potom je bio pomoćni trener u Partizanu, pa je samostalno vodio selekcije U-16 i U-17, posle čega je seo na klupu Voždovca. Posle toga je radio u Vojvodini i ljubljanskoj Olimpiji, a poslednji posao mu je bio mesto selektora mlade reprezentacije Srbije.


Podrška mladim talentima - Kazaljka\nNaslovna/Društvo/Podrška mladim talentima\nkazaljka Send an email 20.12.2020.\nFond za mlade talente Ministarstva omladine i sporta Vlade Republike Srbije nagradio je 1.530 najuspešnijih srednjoškolaca za postignute uspehe na priznatim takmičenjima u zemlji i inostranstvu u toku 2019. godine.\nMinistar omladine i sporta Vanja Udovičić, koji je i predsednik Fonda za mlade talente, izjavio je da je i ove godine, uprkos svim okolnostima, nastavljeno sa povećanjem broja mladih čiji se uspesi i rad prate kroz nagrade i stipendije ovog fonda.\nUpravo su naši najtalentovaniji srednjoškolci primer, podstrek i dokaz pobede znanja i talenta, a naša uloga je da budemo uvek tu uz naše sjajne srednjoškolce, za koje uspeh nema alternativu, koji se takmiče hrabro i pobeđuju dominantno, pokazujući da nema nedostižnog! Svaka čast, čestitam svima, nastavite da sanjate velike snove i nikada ne odustajte od njih”, poručio je ministar.\nU zavisnosti od ranga i nivoa takmičenja, najuspešniji srednjoškolci će dobiti nagrade u iznosu do 200.000 dinara.\nEšref Džanefendić 1988 - 2020\nU Srbiji još sedam osoba preminulo, ukupno obolelo 5.994


Korhec: SVM izgubio legitimitet da zastupa mađarsku zajednicu | Autonomija\nOtvoreni za saradnju sa odbornicima SVM-a\nJedan od osnivača civilne organizacije Mađarski pokret (MP) Tamaš Korhec izjavio je danas da je Savez vojvođanskih Mađara (SVM) izgubio legitimitet da zastupa mađarsku zajednicu jer je izgubio veliki broj glasova koje je dobio na izborima pre četiri godine.\n„SVM je izgubio legitimitet da zastupa mađarsku zajednicu. Na lokalnom i pokrajinskom nivou izgubio je između 20 i 30 odsto glasova svojih birača. Na pokrajinskom nivou dobio je manje od polovine porške glasača nego pre četiri godine, a u Subotici izgubio polovinu glasova što je neverovatno veliki pad podrške ovoj stranci“, rekao je Korhec na konferenciji za novinare.\nOcenio je da je SVM gubitnik ovih izbora i da samim tim ne može više da govori u ime zajednice jer za to nema demokratski legitimitet, pošto je ovo „najgori rezultat koji je ova stranka ikada ostvarila na pokrajinskom nivou od svog osnivanja“.\nPrema njegovim rečima, MP je otvoren za saradnju sa odbornicima SVM-a u javnom interesu i interesu mađarske zajednice, jer je ovo “mađarsko-mađarsko” nadmetanje u mnogim sredinama dovelo do većeg broja odborničkih mandata, kao i na nivou pokrajine.\n„Smatramo da je šteta da se ne ostvari nekakva saradnja sa odbornicima SVM-a na lokalu, jer među tim ljudima ima i onih koji su uvideli da ova politika podela i mržnje znači propast SVM-a“, kazao je Korhec.\nOn je ocenio i da je SVM imao veliku nadmoć na ovim izborima, jasnu i nedvosmislenu podršku Vlade Mađarske i Vlade Srbije.\nOn je dodao da su liste MP i pored ove nadmoći SVM-a ostvarile uspeh na izborima, pretežno u gradskim sredinama.


Hahn: Ukidanje viza građanima Turske realno u roku od godinu dana\nNaslovnica NAJNOVIJE Svijet Hahn: Ukidanje viza građanima Turske realno u roku od godinu dana\nTurska- Evropski komesar za susjedsku politiku i proširenje Johannes Hahn rekao je da bi Evropska unija mogla za građane Turske ukinuti vize, a da je preduslov sporazum o readmisiji.\nEvropski komesar za susjedsku politiku i proširenje Johannes Hahn rekao je da bi Evropska unija mogla za građane Turske ukinuti vize, a da je preduslov sporazum o readmisiji.\nNaveo je da je vizna liberalizacija sa Turskom apsolutno realna u roku od 12 meseci, podvukavši da Ankara treba prihvatiti sporazum o readmisiji.\n“To bi omogućilo da izbeglice, koje dođu u Evropu, mogu biti vraćene u Tursku“; objasnio je Hahn gostujući na austrijskoj državnoj televiziji ORF, te negirajući da EU zbog izbegličke krize čini ustupke Ankari.\nKako je istakao radi se o bezbednosti spoljnih granica EU, jer trenutno 40 posto izbeglica dolazi preko Turske.\nIstovremeno dok se državama koje spadaju u Istočno partnerstvo Evropske unije i nemaju nikakve ugovorne odnose sa njom, kao što je Moldavija kojoj su polovinom 2014. godine ukinute vize za kratkoročna putovanja do 90 dana u EU, a isto se najavljuje i za Gruziju i Ukrajinu, te Kosovo koje je sa potpisanim Sporazumom o stabilizaciji i pridruživanju gotovo u početnoj fazi ugovornih odnosa sa EU, Turska je jedina država kojoj se i dalje održava vizni režim.\nEvropska komisija tako, održavanjem viznog režima za EU, čini veliku nepravdu prema Turskoj, posebno jer se radi o državi koja ima najveći stadij ugovornih odnosa sa EU, otvorene pregovore za članstvo.\nTurska je država koja je otvorila pregovore sa EU o članstvu još početkom oktobra 2005. godine, u isto vrijeme kada i Hrvatska, čime su to dvije države koje su imale tako visok dostignuti nivo odnosa sa Evropskom unijom na području Zapadnog Balkana, ali i van evropskog dijela kontinenta. Inače, kandidacijski status za EU Turska je stekla u decembru 1999. godine.\nVizni režim za kratkoročna putovanja za Evropsku uniju do 90 dana u okviru šest mjeseci za Makedoniju, Srbiju i Crnu Goru ukinut je decembra 2009. godine. Učinjeno je to u vrijeme kada je Makedonija već četiri godine imala kandidacijski status za EU, te preporuku Evropske komisije za otpočinjanje pregovora za članstvo koje nije uspjelo radi sporenja sa Grčkom oko imena države.\nSrbija je u vrijeme ukidanja viza za EU tek bila predala zahtjev za članstvo u EU, odnosno sticanje kandidacijskog statusa, dok je Crna Gora također bila u procesu sticanja statusa kandidata za EU. Naime, Crna Gora je u vrijeme ukidanja viznog režima za EU bila država koja je godinu dana ranije predala aplikaciju za članstvo u EU, a kandidacijski status je dobila godinu dana nakon ukidanja viza.\nKada su u pitanju Albanija i Bosna i Hercegovina, njima su vize za kratkoročna putovanja u EU ukinute godinu dana kasnije, iza Makedonije, Srbije i Crne Gore, odnosno krajem 2010. godine.\nU vrijeme ukidanja viznog režima za EU u slučaju Albanije ta država je iza sebe imala oko godinu i po dana od predaje aplikacije za članstvo u EU, dok Bosna i Hercegovina zbog teških unutrašnjih političkih pitanja koja nisu bila riješena, a koja su tada prvenstveno bila uzrokovana neprovođenjem presude Evropskog suda za ljudska prava iz Strasbourga u slučaju Sejdić – Finci nije imala na snazi čak ni Sporazum o stabilizaciji i pridruživanju (SSP) kao dostignuti stupanj ugovornih odnosa sa EU.\nTo jasno pokazuje da je Turska iako je i sada, izuzev Crne Gore, ostvarila najveći stepen pristupa EU i dalje kažnjena, jer jedina nema liberalizaciju viznog režima, odnosno održava se vizni režim za putovanja u EU. Čak se za Tursku ne primjenjuje ni liberalniji režim u smislu plaćanja konzularne takse za izdavanje viza kao što je nekada važio za države Zapadnog Balkana čiji građani su plaćali te usluge 35 eura. Za Tursku se primjenjuje konzularna taksa od 60 eura za izdavanje viza.\nČak ni desetine hiljada lažnih azilanata građana u EU iz Makedonije, Srbije i Albanije nisu prepreka za održavanje bezviznog režima prema tim državama, a isto je i sa Kosovom sa kojeg također dolazi najveći broj lažnih azilanata, ali EU najavljuje skoro ukidanje viznog režima.\nJoš izraženija nepravda prema Turskoj vidljiva je na primjerima Moldavije kojoj su već ukinute vize, te Ukrajine i Gruzije kojim je najavljeno ukidanje viznog režima.\nEvropski komesar za susjedsku politiku i proširenje Hahn se, istovremeno založio, za ponovno oživljavanje pristupnih pregovora sa Turskom.\nOn je istakao da su pristupni pregovori jedini instrument za podvlačenje značaja ljudskih prava, koje EU ima u odnosu sa Ankarom.\nZbog toga smatra da treba najpre otvoriti poglavlje o osnovnim pravima.


RTS :: Dokumenta Arhiva Beograda terete Petera Egnera\nHronika Dokumenta Arhiva Beograda terete Petera Egnera\nsubota, 19. jul 2008, 17:19 -> 18:01\nDokumenta Arhiva Beograda terete Petera Egnera\nPredstavnici Tužilaštva za ratne zločine preuzeće u ponedeljak dokumenta koja je pronašao Arhiv Beograda a koja sadrže informacije o Peteru Egneru (86), osumnjičenom da je učestvovao u zločinima za vreme Drugog svetskog rata u Srbiji, potvrdila je direktor Arhiva Branka Prpa.\nInformacije o Egneru pronađene su u kartonu žitelja Beograda, fondu Gestapoa i dokumentaciji Specijalne policije vlade Milana Nedića, rekla je Prpa.\n"Tužilaštvo za ratne zločine je zainteresovano za sva lica koja su počinila ratne zločine na teritoriji naše zemlje. Oni su počeli tu vrstu istrage i sada prikupljaju informacije gde se nalaze podaci o Egneru, čoveku koji je u Americi uhapšen pod optužbom da je počinio ratne zločine", istakla je Prpa.\nEgner je radio za Gestapo kao folksdojčer, rođen je u Crvenki u Vojvodini, a u Beograd je došao iznenada pred rat 1940. godine.\nPortparol Tužilaštva za ratne zločine Srbije Bruno Vekarić najavio je da će protiv Egnera biti raspisana poternica i da će Srbija tražiti njegovo izručenje ukoliko krivični postupak ne bude pokrenut u SAD.\nTužilaštvo o nacističkim zločinima\n(četvrtak, 24. jul 2008, 17:06) - anonymous [neregistrovani]\nmislim da bi mu za ove zlocine najbolje sudila hrvatska, zato apelujem na nase pravosudne organe da im ga prepuste ako do izrucenja dodje\nSubotica – priveden vozač kamiona sa 2,28 promila alkohola\nUhapšen muškarac u Sjenici, sumnja se da je nožem ranio sugrađanina


► Rektorka Beogradskog univerziteta: Bolonjski sistem obrazovanja u Srbiji uveden\nU emisiji Sedmica Radio Beograda Popovićeva je kazala da je bolonjski model studiranja u Srbiji sproveden u "spartanskim uslovima" bez finanskijskih mogućnosti.\n"Srbija mora da se drži bolonjskog modela studiranja, a Beogradski univerzitet mora da deluje u okviru evropskog procesa obrazovanja da bi mogli svojim svršenim studentima da obezbedimo mogućnost cirkulacije po tržištima rada Evrope", rekla je Popovićeva.\n"Ono o čemu bih ja volela da Senat (Univerziteta) razgovara jeste da otvoreno sagledamo šta smo uradili u procesu primene bolonjskog sistema, kakva je prolaznost studenata na ispitima. To ne znači snižavanje kriterijuma, ni gledanja kroz prste, već da je neophodno olakšati ispitnu materiju", objasnila je nova rektorka Beogradskog univerziteta.\nUpozorila je da je problem Univerziteta to što je on postao "tampon zona" gde mladi ljudi gube godine bez namere da završe fakultet.\n"Pravo na školovanje ne mora da znači da svako treba da studira. Time se gubi i obesmišljava univerzitet. Naš Univerzitet ima kapacitet od 100.000 studenata, a oko 15 odsto studenata se raspe u prvoj godini studija", rekla je Ivanka Popović.\nOna je objasnila da bi javne službe mogle da uvedu polaganje određene vrste državnog ispita za sve kandidate prilikom zapošljavanja, pa bi tako moglo da se iskristališe da li postoji razlika između privatnih i državnih fakulteta.\nbolonjska deklaracija /\nRektorka Univerziteta u Beogradu (UB) Ivanka Popović kazala je da je zadovoljna plasmanom najstarije visokoškolske ustanove u Srbiji na Šangajskoj listi, obzirom da je konkurencija u visokom...


Roboti prepoznaju pacijente koji boluju od Alchajmerove bolesti | PC Press\nRoboti prepoznaju pacijente koji boluju od Alchajmerove bolesti\n28. avgust 2017. 28. avgust 2017. Milan Živanović\nDovoljno je da provedete 45 sekundi u društvu naučnika Frank-a Rudzicz-a koji je osnovao WinterLight Labs, pa da mašine koje je napravio utvrde da li bolujete od Alchajmerove bolesti. Za to vreme, kompleksni algoritmi veštačke inteligencije na osnovu vašeg glasa, a sa preciznošću od 82%, mogu da utvrde da li se kod vas razvila ova bolest, te u kojem je stadijumu.\nU ovom procesu je, pre svega, važan način na koji ispitanik upotrebljava jezik. Pojedinci koji boluju od Alchajmerove bolesti prave veće pauze između reči, radije koriste zamenice od imenica – pre će upotrebiti “ona” nego ime osobe o kojoj govore, te daju jednostavnije opise – pa će radije reći “automobil”, nego što će spomenuti model ili marku.\nDruga važna stavka su podrhtavanja u glasu, te promene u frekvenciji. “Skoro da je nemoguće da ljudsko uho primeti ove promene, ali se kompjuteri oslanjaju na proračune, te su potpuno objektivni tokom procesa”, kaže Rudzicz.\nPored ove tehnologije, Rudzicz je kreirao i robota koji na osnovu algoritama za učenje prepoznaje podatke, te može da na osnovu njih predvidi određene situacije. Ludwig-u, kako se robot zove, ovi algoritmi omogućavaju da započinje razgovore sa pacijentima, te na osnovu njihovog govora utvrdi njihovo zdravstveno stanje. Pored toga što može da testira memoriju i govor pacijenata, ova tehnologija može da predvidi emocije, te tako utvrdi da li pacijent pati od anksioznosti ili depresije.\nPročitajte i: Emotikoni i medicina: Komunikacija s pacijentima\nRudzicz kaže da postoje određeni problemi u vezi sa odlukom kojim će mašinama sa veštačkom inteligencijom biti dozvoljeno da uspostavljaju dijagnoze. Neki od njegovih modela se već koriste u pilot programima u domovima za stare širom severne Amerike, te u Edinburgu i Nici, kako bi se prikupilo dovoljno podataka na osnovu kojih će mašine moći da razumeju različite jezike i dijalekte. Za sada se koriste samo da bi zabeležili pad u kognitivnoj moći kod postojećih pacijenata, ali ne i za davanje novih dijagnoza.\nStručnjaci predviđaju da će u godinama koje dolaze sve više naših bioloških podataka odlaziti mašinama sa veštačkom inteligencijom, što bi, na kraju, moglo da dovede do toga da roboti daju bolje dijagnoze od običnih lekara.\nPrema knjizi Android Dreams, australijskog stručnjaka za veštačku inteligenciju Toby Walsh-a, pametni telefoni bi vrlo brzo mogli da se koriste kako bi se preko selfie-ja utvrdilo da li pacijent ima melanom, te kakvog je zdravlja samo na osnovu očiju. Veštačka inteligencija u toaletima bi mogla da uzima uzorke urina i stolice na osnovu kojih bi nas izveštavala o stanju našeg organizma.\nUskoro će roboti, a ne doktori, vladati ordinacijom koju posećujete.\nPogledajte i: Video nadzor prodaja – Portal Videonadzor.Net\nTagovi: alchajmer, alchajmerova bolest, medicina, medicinski robot, robot doktor, robot Ludwig, WinterLight Labs\n← Samsung Electronics investira sedam milijardi dolara kako bi povećao proizvodnju NAND čipova\nSrbija korak bliža Apple-u →


Lokalne zajednice važan faktor u procesu integacija - CdM\nLokalne zajednice važan faktor u procesu integacija\nLokalne zajednice važan su faktor u procesu integracija, ocijenjeno je na sastanku predstavnika Zajednice opština i lokalnih samouprava sa Komunikacionim tima za članstvo u NATO.\nKako je saopšteno, teme sastanka bile su bezbjednosni aspekt evroatlantskih integracija, uloga i pomoć NATO-a u vanrednim situacijama, potreba informisanja lokalnih privrednika o načinu sticanja i koristima koje mogu imati dobijanjem NATO koda za svoje proizvode i usluge, kao i nastavak saradnje i planovi za realizaciju narednih aktivnosti.\nSastanku su, pored nacionalnog koordinatora Dragana Pejanovića, prisustvovali ministarka javne uprave Suzana Pribilović, predsjednik Upravnog odbora Zajednice opština Aleksandar Bogdanović, kao i predsjednici i predstavnici lokalnih samouprava.\nNa sastanku su, kako se navodi u saopštenju, dati konkretni predlozi aktivnosti pojedinih lokalnih zajednica i Zajednice opština sa Komunikacionim timom, i dogovorena participacija svih aktera i institucija koje mogu i treba da doprinesu njihovoj kvaltetnijoj realizaciji.\n„Ono što je nesporno je da je Vlada prepoznala da se građanima Crne Gore pruži standard koji imaju razvijene zemlje članice NATO-a i EU kroz reforme javne uprave, koja se transforimiše u jednu transparentnu i ekonomičnu javnu upravu, kako na lokalnim tako i na državnom nivou“, kazala je Pribilović.\nOna je istakla da je sastanak pokazao „veliku zainteresovanost za članstvo u NATO i pozitivnu energiju u tom smislu“.\nNa sastanku je izuzetno dobrom ocijenjena je dosadašnja saradnja, ali i zaključeno da ima prostora produbljivanja u finišu procesa pristupanja Crne Gore članstvu u NATO.\nNa konkretne predloge pojedinih lokalnih zajednica, dogovorena je participacija svih aktera i institucija, koje mogu i treba da doprinesu boljem i sveobuhvatnom informisanju građana o prepoznavanju i korišćenju benefita, kao i obaveza i mogućnosti koje proističu iz članstva Crne Gore u NATO.\nPejanović je kazao da je vrlo važno da se u narednom periodu stvore pretpostavke za korištenje svih mogućnosti i benefita članstva Crne Gore u NATO-u.\n„Tu prije svega mislim na privredna preduzeća koja se bave izvozom, da dostignu potrebne međunarodne standarde kako bi aplicirali i dobili NATO kod koji omogućava učešće na tenderima i plasman proizvoda na tržištima država članica NATO-a i za snabdijevanje NATO snaga“, pojasnio je on.\nBitno je, kako je naveo, i da imamo projekte koji mogu biti podržani programom „NATO nauka za mir i bezbjednost“.\n„Takođe, službe zaštite i spašavanja, koje su pod ingerencijama lokalnih samouprava, dobiće mogućnost da se osposobljavaju, usavršavaju i opremaju korišćenjem benefita članstva i mogućnostima koje im stoje na raspolaganju“, kazao je Pejanović.\nPrema njegovim riječima, vrlo je važna i brza i kvalitetna pomoć u slučaju vanrednih situacija, poput poplava, zemljotresa, ekstremnih vremensikh nepogoda, kao što je to bilo 2012. godine kada je u Crnoj Gori proglašeno vanredno stanje.\nNa sastanku je, kako se navodi, prepoznata uloga i značaj lokalnih samouprava, i zaključeno da u fokusu aktivnosti bude građanin koji mora biti informisan o svakom aspektu budućeg članstva i mogućnosti ostvarivanja standarda koji imaju građani zemalja članica NATO-a .\nBogdanović je ocijenio da su jedinice lokalne uprave bile jako aktivne u tom procesu, posebno kroz informisanost građana i komunikaciju.\n„Lokalne uprave imale su snažan doprinos, posebno u dijelu edukativnog i debatnog procesa sa građanima, i mislim da je to bilo od vitalnog značaja u komunikaciji i širenju svijesti o benefitima evroatlanskih integracija“, zaključio je Bogdanović.\nTagoviintegracije lokalne zajednice NATO sastanak


Podeljeni novogodišnji paketići mališanima iz Brestovca - Dnevnik Juga\nPočetna / DRUŠTVO / Podeljeni novogodišnji paketići mališanima iz Brestovca\nPodeljeni novogodišnji paketići mališanima iz Brestovca\nDnevnik Juga 08/01/2020\tDRUŠTVO, Leskovac Ostavi komentar\nKako je Bozić vreme darivanja, Grad Leskovac u saradnji sa Centrom za socijalni rad, je danas u Domu kulture u Brestovcu, organizovao podelu novogodisnjih paketića.\nDom kulture je bio mali da primi sve razdragane malisane, koje je pozdravio gradonačelnik Leskovca Goran Cvetanović.\n„Kako je danas drugi dan Božića rešili smo da obradujemo vas najmlađe, paketicima. Do sada smo podelili 1500 paketića, a za najveći hrišćanski praznik smo rešili da obradujemo vas, pripremivši vam 120 paketića. Dečja graja je nešto neprocenjivo a mi kao grad ćemo i dalje nastaviti da ulažemo u vas i vaše obrazovanje – kazao je Cvetanović.\nNa današnjoj svečanosti podeljeno je 120 paketića.\nPrethodni Jedna osoba povređena tokom praznika\nSledeći Novogodišnji paketići za mališane iz pečenjevačkog kraja


Nina Badrić okružena obezbeđenjem zbog neuračunljivog obožavatelja - Muzika - Region - Vesti - Svet Plus\nNina Badrić okružena obezbeđenjem zbog neuračunljivog obožavatelja\nNina Badrić je na nedavnom nastupu u Beogradu imala ozbiljno obezbeđenje. Naime, kada je hrvatska pop pevačica pre petnaestak dana gostovala u "Bašti kod Juge", za njenu ličnu bezbednost bilo je zaduženo deset policajaca. A sve zbog jednog Beograđanina, za kog se ispostavilo da je njen neuračunljivi obožavalac.\n14:29 15. SEP 2013.\n"Nina je izvesno vreme dobijala niz poruka od jednog fana iz Beograda, koje su u prvi mah bile simpatične, a zatim potpuno otišle u neželjenom pravcu, da bi se naposletku pretvorile u pretnje", kaže izvor blizak pevačici i dodaje.\n"Ona je zbog njega obezbeđenje angažovala i na svojim nastupima u Hrvatskoj, a kako se radi o čoveku iz Beograda, koncert u srpskoj prestonici stvarao joj je poprilično jaku tenziju. Zaštitu je tražila i od srpske policije, pa je čak deset policajaca u civilu bilo raspoređeno na nekoliko metara od nje tokom koncerta."\nPsiho-obožavalac se nije približavao pevačici, a Nina je odmah nakon nastupa napustila glavni grad Srbije, i to u pratnji policijske patrole i obezbeđenja kakvo nemaju ni mnogi državnici prilikom posete našoj zemlji.


Samsung Galaxy Note10 dobija drugu One UI 2.0 beta u narednim danima\nPočetnaVestiMobileVestiSamsung Galaxy Note10 dobija drugu One UI 2.0 beta u narednim danima\n13.11.2019 15:20 | 0 Mobile\nSamsung radi na svojoj nadogradnji One UI i gura beta firmvere na više tržišta za one koji su voljni da učestvuju u ranom testiranju. Prema zvaničnim forumima zajednice u Južnoj Koreji, korisnici Galaxy Note10 će dobiti drugi One UI 2.0 beta do kraja nedelje.\nOčigledno da novi paket neće imati nove funkcije, već će uglavnom imati za cilj da ispravi greške iz početnog izdanja. Situacija je uglavnom bila ista sa Galaxy S10 sa One UI 2.0 beta - sve korisne funkcije uvedene su u prvoj beti, a u drugoj su se samo fokusirale na rešavanje problema koji su se u međuvremenu pojavili.\nPovezana vest: Samsungovo mobilno poslovanje beleži rast zahvaljujući snažnoj prodaji Galaxy Note10 telefona\nOne UI 2.0 zasnovan je na Androidu 10 i doneće poboljšani dizajn s notifikacijama koje zauzimaju manje prostora i obnovljenim tamnim režimom koji obuhvata notifikacije, pretraživač i više sistemskih aplikacija.\nTrebalo bi da dobije poboljšanu ličnu sigurnost, ali ako želite saznati više, uvek se možete prijaviti putem aplikacije Samsung Members na vašem Galaxy Note10 ili Galaxy S10 pametnom telefonu.


SZO povodom Dana mentalnog zdravlja: Pandemija pogoršala psihičko zdravlje ljudi – GM Press\nRedakcija 10 oktobra, 2021\t0 Komentara\nPandemija kovida-19 veoma utiče na mentalno zdravlje ljudi, a posebno su pogođeni zaposleni na prvim linijama, učenici, samci i oni koji su već imali mentalne probleme, saopštila je Svetska zdravstvena organizacija (SZO).\nGotovo jedna milijarda ljudi ima mentalni poremećaj i ovo može da pogodi svakoga, a vodeći oblik je depresija, od koje, prema procenama, pati pet odsto svetskog stanovništva, navodi SZO povodom Svetskog dana mentalnog zdravlja. U saopštenju se navodi da svaka sedma osoba uzrasta od 10 do 19 godina doživi neki oblik mentalnog poremećaja i da ljudi sa ozbiljnim poremećajima, poput šizofrenije, obično umiru 10 do 20 godina ranije od opšte populacije. „Jedan od 100 smrtnih slučajeva jeste samoubistvo. To je četvrti najčešći uzrok smrti ljudi od 15 do 29 godina“, navodi SZO.\n„Stigmatizacija, diskriminacija i kršenja ljudskih prava lica sa narušenim mentalnim zdravljem i dalje su široko rasprostranjeni“, naglašava SZO.\nTags: anksioznost, depresija, kovid-19, mentalno zdravlje\nU „crvenoj zoni“ Opšte bolnice preminuo pacijent\nMUP Čačak: Dvojica Čačanina privedena zbog vožnje pod dejstvom alkohola i psihoaktivnih supstanci


Umetnici povezuju Prištinu i Beograd\nB92 ... 1. jun 2015.\nFestivalom "Mesec dana Prištine u Beogradu" umetnici iz ova dva grada pokušaće u narednom periodu da obnove prekinute veze između gradova.\nUmetnici žele da na svoj način, kroz izložbe, koncerte i debate, doprinesu vraćanju poverenja između srpske i kosovske strane. Pitanje je kada će ovakvi skupovi moći da se organizuju bez prisustva policije.\n"Iskreno, nadam se da zaista za tim nema potrebe, i da tokom ovog festivala neće biti potrebe za policijskim intervenicjama, a da će već sledeće godine ovaj skup moći da se organizuje bez policije uopšte. Nadam se da ćemo ovakvim koracima da menjamo takve stvari," izjavila je Jelena Džombić iz Helsinškog odbora za ljudska prava u Srbiji.\n"Šta god radimo i promovišemo u Prištini mediji su jako zainteresovani dok je u Beogradu potpuno drugačija situacija, ne izazivamo interesovanje književnih kritčara ni medija. I uvek ima policajaca i to počinje još od granice, kao da su ljudi pod prismotrom neprestano, a zapravo se radi o kulturnim programima i ja mislim da to mora da se promeni," rekao je pisac Saša Ilić.


Dobra knjiga - Skrivena tradicija u Evropi - Istorija, mitologija -\nPrva sveobuhvatna i dokumentovana istorija religijskog dualizma, od njegovog ranog ispoljavanja u zoroastrizmu i orfizmu u Antičko doba do uništenja katarskog pokreta u kasnom Srednjem veku. Daje nam sasvim nov uvid u zamršenu istoriju i teologiju srednjovekovnih dualističkih pokreta bogumila i katara. Od izuzetnog značaja za svakoga ko se zanima za istoriju religija, uporednu religiju i mitologiju, istorijski razvoj dualizma, gnosticizma i hrišćanstva, istoriju Balkana i Vizantije, kao i za skrivene tokove i potkulture unutar religijske tradicije. "Knjiga je posebno dragocena zbog toga što sledi trag dualističke tradicije unazad do klasičnih grčkih filozofa i starih tračkih kultova, sve do uticaja zoroastrizma, a odatle do ranih hrišćanskih gnostičkih sekti, pa time i do procvata dualističkih crkvi na srednjovekovnom Balkanu i u Zapadnoj Evropi. Autor pokazuje izvanredno poznavanje relevantnih izvornika; iz njih je izvukao suštinu i uobličio ih u uverljivu i veoma čitljivu celinu." - Ser Stiven Ransiman "Poput Umberta Eka, Jurij Stojanov je jedan od retkih "savršenih" Evropljana. Potpuno je merodavan u svojoj oblasti, poznaje skrivenu i tradicionalnu misao Balkana i Istočne Evrope, kao i duhovnu tradiciju Zapadne Evrope. Njegova knjiga nam pomaže da o Evropi mislimo na tačniji i direktniji način, omogućavajući nam da povratimo onu duhovnu ravnotežu koju smo u Evropi izgubili." - Milorad Pavić\nAutor: Jurij Stojanov\nOdlično upućen u vojnu istoriju Rimskog carstva i oslonjen na raspoložive izvore i relevantnu literaturu, pisac knjige je podrobno prikazao Konstantinove pobede u građanskim ratovima, ali i pohode protiv raznih varvarskih plemena smeštenih ...\n"Vojvoda Živojin Mišić je, nakraju blistave vojničke karijere, počeo da piše svoje uspomene u Parizu, na bolesničkoj postelji. Namera mu je bila da opiše svoj životni put od čobanina u valjevskom selu Struganiku, ispod Maljena i Suvobora, ...


Mask hoće da bude brži od puža: Nudi vredne nagrade, a svi mogu da se prijave - BIGportal.ba\n19 Jula, 2020 19 Jula, 2020 044\nKako je brzina bušenja tunela nešto čemu u “dosadnoj” kompaniji oduvek teže, Mask je zamislio da bi taj proces trebalo da se odvija brže nego što puž ide. Možda ovo zvuči čudno, ali ne i ako znamo da klasične mašine za bušenje tla rade 14 puta sporije od prosečnog puža.\nAutomatizacijom, elektrifikacijom, povećanjem snage i drugim tehnološkim inovacijama, Mask bi želeo da ubrza ceo proces.\nPozvani su studentski timovi, hobisti, profesionalci, i svi drugi iz celog sveta da osmisle, izrade i prikažu svoje rešenje za napredno i brzo bušenje tunela.\nPrvi krug konkursa biće održan na proleće sledeće godine. Učesnici će imati zadatak da “pobede puža”, odnosno da što brže probuše tunel dužine 30 metara i prečnika pola metra, piše Bug.hr.\nNagrade (još se ne zna tačno koje su) će se dodeljivati za najbrže napravljeni tunel, najbrže postavljenu površinu po kojoj tunelom može da prođe mali Tesla na daljinsko upravljanje, kao i za najtačniji sistem navođenja, odnosno preciznosti bušenja.


Ja sam deo Partizana: Bleštavilo Humske 1: Utakmica od 216 trofeja!\nBleštavilo Humske 1: Utakmica od 216 trofeja!\nŠampioni sveta i Evrope i na jednoj i na drugoj strani, pa da vidimo ko je bolji\nDa im kojim slučajem slovački sudija Ivan Kružlijak dozvoli da iz svlačionice iznesu sve trofeje što su podizali u karijerama uzan bi bio teren u Humskoj 1. Ako bi pak fudbaleri Partizana i Bešiktaša uspeli da poređaju znamenja dobijena otkako se bave fudbalom čini se da bi svetlo sa njih bilo bi dovoljno da obasja ceo Beograd.\nToliko su velika dostignuća aktuelnih igrača dva crno-bela tima, baš imaju čime da se podiče, pa se prvi meč plej-ofa za plasman u Ligu Evrope (20.30. TV Arenasport 1) može tretirati i kao utakmica od 216 pehara! Toliko zbirno imaju momci koji konkurišu za večerašnje sastave srpskog i turksog kluba.\nPrecizno: 92 su osvojili fudbaleri sa Topčiderskog brda, a 124 je vlasništvo onih iz Istanbula. Uz napomenu da su ovde uračunati samo trofeji igrača koji su večeras na raspolaganju trenerima Zoranu Mirkoviću i Šenolu Gionešu, tako da nema doprinosa Zoran Tošića (11, povređen) i Bojana Ostojića (4, nije licenciran), kao ni Alvara Negreda (4), Džermejna Lensa (7), Rajana Balela (9) i Mustafe Pektemeka (1).\nSa njima se broj penje na impresivnih 252!\nNaravno, vrednost je neuporediva, ne mogu se u istu ravan mogu staviti „klemponja“ Lige šampiona i pehar namenjen osvajaču Premijer lige Bosne i Hercegovine, ali... Lepo je, bar za oči gledalaca, što su dobili priliku kakva im se odavno nije pružila u Beogradu. Da uživo vide ljude koji su u svom poslu (bili) ne samo bili najbolji u državi i(li) regionu, već i na kontinentu, pa i svetu.\nUbedljivo najviše odličja skupio je Adrijano. Iskusni levi bek Bešiktaša naosvajao se trofeja u Sevilji, Barseloni (vlasnik je dve Lige šampiona), ima i titulu u Turskoj, pa Kopa Amerika sa Brazilom, Mundijalito sa Kariokama... Ukupno 25 pehara što na klupskom, što na reprezentativnom planu. Njemu može u istanbulskom sastavu da koliko-toliko parira Portugalac Pepe, jer je, što u Portu, što u Real Madridu, sakupio pet prvenstava, tri kupa, četiri Superkupa, jedan Interkontinentalni kup, tri Lige šampiona, jedan UEFA Superkup, dva FIFA Svetska prvenstva za klubove, a pre dve godine je bio prvak Evrope sa reprezentacijom.\nU red velikih šampiona spadaju i Vagner Lav (18) i Rikardo Kvarežma (17), zbog čega stoji konstatacija Zorana Mirkovića da je „Bešiktaš tim šampionskog gena“, ali i kad se zalgleda u svoje pitomce ima trener Partizana šta da vidi. Ima i među beogradskim crno-belima fudbalera naviknutih da igraju pod pritiskom i snalaze se bez problema u utakmicama poput ove večerašnje. Pa i da pobede, što da ne? Pre svega to se odnosi na večitog kapitena Sašu Ilića, ovenčanog sa 11 titula prvaka naše države (Jugoslavija, Srbija i Crna Gora, Srbije), jednom Turske (Galatasaraj), ali i šest kupova.\nOdmah do Saše je Vladimir Stojković sa 11 pehara (Srbija, Portugalija, Izrael), dok su trofeje van granica naše zemlje osvajali i Sejduba Suma (Slovačka, Kuvajt), Nebojša Kosović (Mađarska), Marko Janković (Slovenija), Gabrijel Enake (Rumunija), Mark Valijente (Španija), Saša Zdjelar (Grčka), Goran Zakarić (BiH) i Nemanja Nikolić (Rusija).\nVećina asova u Bešiktašovoj ekipi je prešla zenit, privodi kraju uspešne karijere, tako da ima vremena za pojedine crno-bele da im se, ako ništa drugo, primaknu po broju pehara. Pogotovo ako se zna da su Ognjen Ožegović, Slobodan Urošević i Saša Zdjelar bili prvaci Evrope ili sveta u mlađim kategorijama.\nDa se sudare šampioni, pa da vidimo ko trenutno bolje stoji...


Za polaznike koji nisu radili na poslovima muškog frizera i žele da se obuče\nOsposobljavanje za muškog frizera podrazumeva obuku u frizerskim salonima gde kandidat stiče znanja i veštine negovanja i stilizovanja muške kose i brade. Upoznaje se sa građom i sastavom dlake, negom kose, tehnikama pranja kose, masiranje glave, četkanje i češljanje kose, šišanje prema obliku lica, tupi i kosi rez, oblikovanje frizure, bojenje kose, brijanje, oblikovanje brade i brkova, upotreba alata i pribora za šišanje i brijanje, sterilizacija i održavanje.\nObuka se vrši u frizeriskim salonima sa kojima Univerzitet sarađuje, a na praksu će polaznik biti upućen u roku od najduže 15 dana od dana upisa. Polaznicima će biti dodeljen mentor koji je predavač praktične nastave i ima dugogodišnje iskustvo u poslovima muškog frizera. Polaznik može i sam sebi obezbediti praksu o čemu je dužan da se izjasni prilikom upisa.\nPre početka obuke, polaznik na Univerzitetu kupuje skripte i dnevnik prakse koji su obavezni za svakog polaznika : Tehnologija zanimanja za muškog frizera, Osnovi struke za muškog frizera i Bezbednost i zaštita na radu. Iz ovih skripti polaznik uči teoriju koju će mu mentor na licu mesta uz rad objašnjavati.Dnevnik prakse se popunjava prema uputstvima mentora.\nTehnologija zanimanja za muškog frizera\nOsnovi struke za muškog frizera\nPo uspešno položenim ispitima, polaznik dobija diplomu i sertifikat stručne osposobljenosti za muškog frizera sa kojom može raditi u privatnom ili državnom preduzeću na poslovima muškog frizera.\nZa polaznike koji su radili ili rade na poslovima muškog frizera - provera stručne osposobljenosti\nUniverzitet organizuje proveru stručne osposobljenosti za polaznike koji su radili ili rade na poslovima muškog frizera, a nemaju diplomu i sertifikate da su osposobljeni za obavljanje delatnosti.\nZa te polaznike firma treba da izda potvrdu da su radili na poslovima muškog frizera najmanje 3 meseca (ili od kada su u radnom odnosu na tim poslovima) i mogu izaći samo na polaganje.\nZa polaznike koji nisu radili na poslovima ženskog frizera i žele da se obuče\nOsposobljavanje za ženskog frizera podrazumeva obuku u frizerskim salonima gde kandidat stiče znanja i veštine negovanja i stilizovanja ženske kose. Upoznaje se sa građom i sastavom dlake, negom kose, tehnikama pranja kose, masiranjem glave, četkanjem i češljanjem kose, šišanjem prema obliku lica, oblikovanjem frizure, bojenjem kose, izvlačenjem pramenova, rukovanjem priborom i alatom, održavanjem i sterilizacijom.\nObuka se vrši u frizeriskim salonima sa kojima Univerzitet sarađuje, a na praksu će polaznik biti upućen u roku od najduže 15 dana od dana upisa. Polaznicima će biti dodeljen mentor koji je predavač praktične nastave i ima dugogodišnje iskustvo u poslovima ženskog frizera. Polaznik može i sam sebi obezbediti praksu o čemu je dužan da se izjasni prilikom upisa.\nPre početka obuke, polaznik na Univerzitetu kupuje skripte i dnevnik prakse koji su obavezni za svakog polaznika : Tehnologija zanimanja za ženskog frizera, Osnovi struke za ženskog frizera i Bezbednost i zaštita na radu. Iz ovih skripti polaznik uči teoriju koju će mu mentor na licu mesta uz rad objašnjavati. Dnevnik prakse se popunjava prema uputstvima mentora.\nTehnologija zanimanja za ženskog frizera\nOsnovi struke za ženskog frizera\nPo uspešno položenim ispitima, polaznik dobija diplomu i sertifikat stručne osposobljenosti za ženskog frizera sa kojom može raditi u privatnom ili državnom preduzeću na poslovima ženskog frizera.\nZa polaznike koji su radili ili rade na poslovima ženskog frizera - provera stručne osposobljenosti\nUniverzitet organizuje proveru stručne osposobljenosti za polaznike koji su radili ili rade na poslovima ženskog frizera, a nemaju diplomu i sertifikate da su osposobljeni za obavljanje delatnosti.\nZa te polaznike firma treba da izda potvrdu da su radili na poslovima ženskog frizera najmanje 3 meseca (ili od kada su u radnom odnosu na tim poslovima) i mogu izaći samo na polaganje.


Kopaonik - Istinomer\nPočetna Oznaka: Kopaonik\nFAKAT O Stefanovićevom obećanju o rušenju objekta na Kopaoniku\nDa li je ispunjeno obećanje ministra unutrašnjih poslova Nebojše Stefanovića, da će nelegalni objekat na Kopaoniku biti srušen do kraja 2019. godine? Kako je Istinomer ocenio tvrdnju predsednika Srbije Aleksandra Vučića da su danas u Srbiji najveće plate u istoriji zemlje? Odgovore saznajte u novoj epizodi serijala „Fakat“.\nFAKAT: Gondola – od građevinske dozvole do Kosova\nDa li se građevinska dozvola koju je oporio Upravni sud odnosi na izgradnju gondole ili na arheološka istraživanja, kao što tvrdi Vladimir Orlić? Šta je sa obećanjem Rasima Ljajića da će garaža sa helidromom na Kopaoniku biti izgrađena do decembra 2018? Kakva je veza između gondole i Kosova po Goranu Vesiću? Odgovore saznajte u novoj […]\nKafa na vrhu korupcije\nUprkos najavljenom rušenju, nelegalno izgrađeni ugostiteljski objekat na najvišoj tački Kopaonika neometano radi. Nevladina organizacija Crta upozorila je insititucije da se na Kopaoniku nalazi “vrh korupcije”.\nNa Kopaoniku ništa novo\n„Nove investicije i izvozno orijentisana privreda“. Tako bi se u dve tačke mogla formulisati mantra za oporavak srpske ekonomije izgovarana protekle nedelje na Biznis forumu održanom na Kopaoniku. Ponavljali su je kako privrednici, tako i političari, ali gotovo niko se nije maknuo od definicija iz ekonomskih bukvara i dao konkretne predloge kako to sprovesti u […]\n6. 3. 2011.


Nacionalna služba za zapošljavanje raspisala 13 javnih konkursa za finansijsku podršku – Info Centar Juga\nNacionalna služba za zapošljavanje raspisala 13 javnih konkursa za finansijsku podršku\nNacionalna služba za zapošljavanje (NSZ) raspisala je 13 javnih poziva – konkursa, putem kojih će kroz direktnu finansijsku podršku poslodavcima i nezaposlenima biti uključeno više od 18.000 nezaposlenih lica.\nZa ove namene opredeljeno je 5,75 milijardi dinara, od čega će 550 miliona dinara biti izdvojeno za osobe sa invaliditetom, navedeno je u saopštenju.\nIstaknuto je da će kao i prethodnih godina težište biti na teže zapošljivim kategorijama lica u koje spadaju mladi do 30 godina, bez završenog srednjeg obrazovanja, stariji od 50 godina, Romi, osobe sa invaliditetom, dugoročno nezaposleni, korisnici novčane socijalne pomoći i žrtve porodičnog nasilja.\nVećina javnih poziva-konkursa biće otvorena do 30. novembra, dok je rok za podnošenje zahteva za mere namenjene osobama sa invaliditetom 31. decembar.\nJavni poziv za dodelu subvencija za samozapošljavanje biće otvoren do 17. maja, a rok za podnošenje zahteva potencijalnih izvođača javnih radova ističe 10. maja.\nZahtevi za učešće u merama podnose se nadležnim organizacionim jedinicama Nacionalne službe za zapošljavanje, prema mestu rada lica ili sedištu poslodavca, neposredno, putem pošte ili elektronskim putem.\nSve informacije dostupne su u svakoj organizacionoj jedinici i na sajtu Nacionalne službe za zapošljavanje.\nOd 108 pozitivnih u Jablaničkom okrugu po 10 iz Lebana i Bojnika\nU dvorištu STŠ „Vožd Karađorđe“ u Lebanu položeni venci na spomenik narodnog heroja Stojana Ljubića\nDANAS JE VELIKA SUBOTA – Uspomena na pogreb Isusa Hrista\nDruštvo Jablanički okrug Vesti\nU Jablaničkom okrugu nema novoobolelih od korone\nPrivedeno osmoro stranih državljana zbog neovlašćenog snimanja i pokušaja neovlašćenog ulaska u vojne objekte


Pored odličnih političkih i diplomatskih odnosa sa zemljama Balkana, Turska može da doprinese regionalnoj stabilnosti intenziviranjem ekonomskih odnosa i investicijama u tim zemljama pojedinačno. Erisa Dautaj Šenerdem za Southeast European Times iz Istanbula -- 24.4.2012. Predsednik Srbije Boris Tadić (u sredini), predsednik Turske Abdulah Gul (desno) i predsednik BiH Nebojša Radmanović održali su razgovore u Karađorđevu, u Srbiji, pre godinu dana. [Rojters]\nTurska je vodila proaktivniju spoljnu politiku prema balkanskom regionu poslednjih godina, a zajedno sa svojim snažnim političkim i diplomatskim odnosima sa tim zemljama, zemlja može da doprinese regionalnom miru i stabilnosti. To kažu predstavnici političkih i nevladinih organizacija iz regiona, koji pozivaju Tursku da pojača svoje ekonomsko prisustvo u toj oblasti. Potpisivanje Istanbulske deklaracije između predsednika Turske, Srbije i Bosne i Hercegovine (BiH) u Istanbulu u aprilu 2010. bio je važan uspeh kada je u pitanju uloga Turske na Balkanu. Revitalizacija turske spoljne politike prema regionu takođe je često nazivana „neo-otomanizmom“, zbog pristupa i govora koje je održao turski ministar inostranih poslova Ahmet Davutoglu. Trojica šefova država -- potpisnici Istanbulske deklaracije -- izrazili su u dokumentu svoju „posvećenost teritorijalnom integritetu, suverenitetu i pravnom identitetu Bosne i Hercegovine unutar njenih međunarodno priznatih granica, uz istovremeno naglašavanje značaja nacionalnog pomirenja unutar BiH“. To se smatralo najrelevantnijim delom i, mada nije predstavljalo rešenje svih problema između dve zemlje, Turska je pohvaljena što je navela Srbiju da komentariše teritorijalni suverenitet BiH. „Treba da kažem da smo zaista zahvalni na ulozi [Turske] u celokupnom političkom procesu u regionu. [Međutim], poslednjih godina zapravo nismo imali diplomatskih i političkih problema sa susedima. [U stvari] imamo problema sa svakodnevnim životom ... koje sami treba da rešavamo“, rekao je ministar obrazovanja i nauke Federacije BiH Damir Mašić za SETimes. Među njima je naveo trgovinske probleme koje BIH ima sa Hrvatskom, rekavši da bosanske kompanije nemaju isti recipročan tretman kakav hrvatske firme uživaju u BiH. Drugu zabrinutost, dodao je on, predstavlja činjenica da BiH nikada nije napravila i potpisala sporazum o preciznim granicama sa Hrvatskom i Srbijom. Turska je definitivno imala pozitivan uticaj širom Balkana u svim okolnostima, rekao je Mašić. „Ali, deo kojim nismo zadovoljni i [gde] mislimo da ima prostora za napredak definitivno je ekonomska saradnja“, istakao je on. Znatan napredak turske diplomatije u balkanskom regionu pruža zemlji jaču pregovaračku poziciju unutar NATO-a i sa EU, kaže Husein Bagdži, šef katedre za međunarodne odnose na Bliskoistočnom tehničkom univerzitetu u Ankari. Zemlja je podržala međunarodne inicijative vezane za oblasti na Balkanu koje su bile izložene konfliktu, ratovima i etničkom čišćenju nakon raspada Jugoslavije devedesetih, a igrala je posebno aktivnu ulogu u pogledu BiH i kosovske krize. Ističući da je Turska učestvovala u svim važnim inicijativama koje se odnose na mir i stabilnost i da je aktivna u operacijama NATO-a vezanim za pitanje Kosova, bivši kosovski predsednik Fatmir Sejdiu rekao je da je ona takođe doprinela posleratnom ekonomskom razvoju njegove zemlje putem velikih investicija. Turski premijer Redžep Tajip Erdogan (levo) sastao se sa makedonskim kolegom Nikolom Gruevskim u septembru u Skoplju. [Rojters]\n„Ključno je da Turska nastavi svoju snažnu podršku Kosovu i naravno da nastavi svoju saradnju sa zemljama [u balkanskom] regionu, koja će pomoći u izgradnji klime saradnje među tim zemljama i prevazilaženju potencijalnih prepreka koje su pred nama, a posebno nepravednog pristupa Srbije prema Kosovu“ rekao je Sejdiu za SETimes. Kao jedna od privih zemalja koje su priznale nezavisnost Kosova, Turska je intenzivno lobirala kod drugih zemalja za njegovo diplomatsko priznanje, a posebno kod članica Islamske konferencije, rekao je Sejdiu. Međutim, on dodaje da Turska mora da uključi Kosovo i u regionalne zvanične sastanke, posebno kada su u pitanju sastanci koje je Turska imala sa Hrvatskom, Srbijom i BiH. „Mislim da Turska mora da proširi mrežu u tom smeru ... kako bi Kosovo bilo deo [regionalnog] partnerstva i da se ne misli da se [ono] izbegava.“ „Da bi se pomoglo u takvoj situaciji, treba da postoji volja obe strane [Kosova i Srbije] jer u suprotnom Turska rizikuje da zauzme jednostrani stav“, rekao je za SETimes İlter Turan, profesor međunarodnih odnosa na istanbulskog Univerziteta Bilgi. Turan, međutim, navodi da bi Turska mogla da pokaže interesovanje za rešavanje kosovskog pitanja, kao što je učinila sa BIH. Bagdži, sa druge strane, tvrdi da bi ovo mogla da bude prilika za Tursku da igra posredničku ulogu, ako to žele i Kosovo i Srbija. Ukazujući da će Srbija morati da preduzme nekoliko koraka u pogledu Kosova do jula, zbog obaveza vezanih za njen status kandidata za članstvo u EU, Bagdži je ukazao da bi zahtev za posredovanje mogao da dođe i od EU. Politički odnosi Turske sa Srbijom su na svom vrhuncu u poslednjih nekoliko godina, što je još jedan važan element u kontekstu proaktivnije uloge Turske na Balkanu. Najviši zvaničnici odlazili su jedni drugima u zvanične posete, nakon uspona i padova posle turskog priznanja jednostranog proglašenja nezavisnosti Kosova. „Prioritet Beograda i Prištine [trebalo bi da budu] ekonomska saradnja i [veći životni] standard ljudi. Politički pritisci okončaće se sa vremenom“, rekao je Nebojša Ranđelović, član srpskog parlamenta i potpredsednik Liberalno demokratske partije -- političke stranke koja podržava priznanje Kosova kao nezavisne države u Srbiji -- u izjavi za SETimes. Za razliku od direktne angažovanosti Turske oko pitanja BiH i Kosova, zemlja je igrala indirektnu ulogu u pogledu albanskog pitanja u Makedoniji, kaže Abdula Saliju, potpredsednik skopskog Balkanskog mirovnog kluba. Slični tekstoviLoading\nTurska nije zvanično angažovana na tom pitanju zbog vrlo dobrih odnosa koje ima sa Makedonijom, kaže Saliju za SETimes, dodajući da su turske nevladine organizacije, kao i turska Agencija za međunarodnu saradnju i razvoj, igrali važnu ulogu, podržavajući albansku manjinu donacijama za obrazovanje i obnovu važnih kulturnih spomenika. Turska je apsolutno igrala pozitivnu ulogu u korist stabilnosti na Balkanu nakon raspada bivše Jugoslavije i trenutno ima odlične odnose sa svim balkanskim zemljama, kaže Vujica Lazović, potpredsednik vlade Crne Gore. „Vrlo je važno imati zemlju zajedničkog prijatelja..., posebno ako ne postoji dobra saradnja između samih zemalja u regionu“, rekao je Lazović za SETimes. On je takođe naveo da se nada da će sve više turskih kompanija investirati u regionu. „Znate, dobra ekonomija je osnova za sve, rešenje svakog problema“, rekao je Lazović. (Šira verzija ovog teksta objavljuje se na adresi turkey.setimes.com) Ovaj tekst naručio je SETimes.com.


Izgradnja autoputa Beograd - Sarajevo počinje u junu\nIzgradnja autoputa Beograd – Sarajevo počinje u junu\n13. Marta 2019.13. Marta 2019.\nRadovi na izgradnji autoputa Beograd – Sarajevo, tačnije dionice kroz Srbiju, Sremska Rača – Kuzmin planirani su za juni, izjavila je ministrica građevinarstva, saobraćaja i infrastrukture Srbije Zorana Mihajlović.\n“Izgradnja autoputa Beograd – Sarajevo važna je ne samo za Srbiju i Bosnu i Hercegovinu, nego i za cijeli region. Naš strateški cilj je povezivanje s regionom, što uz ekonomsku i političku stabilnost i infrastrukturni razvoj znači i bolji život naših građana. Očekujem od svih vas punu posvećenost da se neophodna dokumentacija pripremi i radovi na dionici Sremska Rača-Kuzmin započnu u junu, u prisustvu tri predsjednika, Aleksandra Vučića, Tayyipa Erdogana i Milorada Dodika”, rekla je Mihajlović, prenosi Tanjug.\nDionica Sremska Rača – Kuzimin duga je oko 17 kilometara, a vrijednost radova je oko 220 miliona eura, dok je dionica Požega-Kotroman duga oko 60 kilometara, a vrijednost radova je oko 830 miliona eura.


Ostali sportovi - Veslanje: Duplo zlato i bronza za veslače „Tamiša“\nNa veslačkoj stazi regatnog centra Ada ciganlija u Beogradu, 24. i 25.septembra 2011.godine održano je Prvenstvo Srbije u veslanju za sve kategorije veslačica i veslača. Veslački klub Tamiš je ostvario izuzetan uspeh na ovom Prvenstvu, po broju osvojenih medalja je treće-plasirani klub. Neposredno posle osvajanja bronzane medalje na Evropskom prvenstvu prošlog vikenda Miloš Stanojević je opet zablistao na Prvenstvu države i osvojio dva zlata. U dvojcu za lake veslače, u kombinaciji sa partnerom iz lakog četverca, Miloš je ponovio uspeh iz prošle godine i prvi prošao kroz cilj ispred veslača Partizana i Crvene zvezde.\nU skifu za lake veslače glavni protivnik Milošu Stanojeviću je bio upravo reprezentativni partner iz lakog četverca Nemanja Nešić. Od samog starta Miloš je poveo trku i sa sigurne distance kontrolisao ostale skifiste sve do cilja. Osvojeno zlato u lakom skifu je Miloševa osma pobeda na Prvenstvu države, čime je oborio sve rekorde u broju šampionskih titula. Olivera Borojev, kadetkinja „Tamiša“ je izuzetno dobro veslala i posle uspešnih kvalifikacija u finalnoj trci posle izuzetnog finiša uspela da iza sebe ostavi veslačicu „Begeja“ i osvoji bronzanu medalju.\nČetverac za pionire, kojima je ovo bilo vatreno krštenje, u sastavu Oskar Ondrik, Miloš Đorđević, Ilija Karličić, Ognjen Matijević zauzeo je četvrto mesto. Kadetski dubl-skul u sastavu Stefan Perović i Kosta Novaković zbog zakasnelog finiša ostali su bez bronze za samo jednu sekundu. Marko Vojinović i Oliver Ondrik su završili kao četvrti u kvalifikacijama skifova za kadete.


YU4RAA – Radio klub YU1ABH/YT2W\n17. novembra 2016. / YT9TP / 0 Comments\nUžurbano se radi na pripremi učionice da bismo mogli da održavamo predavanja i obuku novih radio-amatera, a imamo kratak rok da sve završimo jer uskoro počinju praktične radionice projekta Elektronike iz prve ruke.\nObilazak takmičarske lokacije kluba\n29. avgusta 2016. / YT9TP / 0 Comments\nU iščekivanjeu licenci za nove operatore, dogovorili smo se da vikend iskoristimo da obiđemo takmičarsku lokaciju kluba iznad jezera u Vrutcima. Veći deo ekipe je odlučio da krene biciklama, kroz klisuru reke Đetinje.\nLokaciju smo zatekli u prilično zappuštenom stanju tako da je pao dogovor da se već sledećeg vikenda dođe ali sa latom i da se počne sa […]\nYT9TP aktivirao Stari grad za World Castle Weekend 2016\n22. juna 2016. / YT9TP / 0 Comments\nSvake godine, trećeg vikenda juna meseca održava se Vikend tvrđava (World Castle Weekend) kao deo aktivnost u okviru radio-amaterskog programa Diploma svetske tvrđave (World Castle Award).\nRadio-amateri tada odlaze na lokacije tvrđava širom sveta aktiviraju ih održavanjem veza, obično u portabl uslovima.\nNa ovaj način radio-amateri promovišu istorijske, turističke i kulturne znamenitosti.\nPored zadovoljstva, ovakve aktivnosti služe radio-amaterima da se pripremaju i proveravaju svoju opremu jer se […]


11:39 >> 13:23\nIz EU je najavljeno da će se današnji razgovori fokusirati na pitanja trajnog rešenja za registarske tablice, energetiku i nestale osobe.\nDelegacija Beograda koju vodi direktor Kancelarije za KiM Petar Petković završila je prvu rundu razgovora sa specijalnim predstavnikom EU Miroslavom Lajčakom u okviru današnjeg dijaloga Beograda i Prištine na nivou glavnih pregovarača.\nBilateralni razgovori predstavnika Beograda i specijalnog predstavnika EU trajali su više od tri sata u zgradi Evropske službe za spoljnu politiku u Briselu, a na dnevnom redu su bile registarske tablice, energetika, pitanje nestalih, kao i formiranje Zajednice srpskih opština, na čemu je ponovo insistirao Beograd.\nKako Tanjug saznaje, Petković je iskoristio ovu priliku da oštro kritikuje jučerašnji jednostrani i protivpravni akt Prištine koja je podnela zahtev za članstvo u Savet Evrope čime je, prema rečima Petkovića, direktno udarila i na Briselski i Vašingtonski sporazum.\nNakon prve runde razgovora sa delegacijom Beograda Lajčak odvojeno razgovara sa predstavnicima Prištine, a u odnosu na ishod tih razgovora i spremnosti Prištine zavisi da li će popodne doći i do trilateralnog sastanka.\nPodsetimo, danas se održava sednica Saveta za nacionalnu bezbednost, koju je sazvao predsednik Srbije Aleksandar Vučić povodom zahteva Prištine za prijem u Savet Evrope.\nPetar Petković Miroslav lajčak Dijalog Beograda i Prištine Brisel


Druga faza izgradnje vodovodnog sistema "Komlenac" prema planu - Akta.ba\nDruga faza izgradnje vodovodnog sistema "Komlenac" prema planu\nDruga faza projekta izgradnje vodovodnog sistema "Komlenac" na području opštine Kozarska Dubica okončana je u procentu od 95 odsto.\n04.08.2017. 08:19 / Izvor: SRNA\nDruga faza projekta izgradnje vodovodnog sistema "Komlenac" na području opštine Kozarska Dubica okončana je u procentu od 95 odsto, a na području Dubičke ravni izvode se završni radovi na izgradnji veznog cjevovoda za naselja Draksenić, Demirovac, Donja Gradina i Međeđa.\nLokaciju izvođenja radova u Demirovcu danas su posjetili zamjenik načelnika opštine Kozarska Dubica Mile Zlojutro i načelnik Odjeljenja za prostorno uređenje Vladislav Stevanović, koji su u razgovoru sa izvođačima radova i nadzornim organom konstatovali da radovi teku planiranom dinamikom, te da će biti završeni sredinom septembra, u planiranom roku.\n"Radovi idu planiranom dinamikom, odnosno i nešto brže. U ovoj fazi već je rekonstruisana gradska vodovodna mreža, a u narednim danima trebalo bi da bude završen i ovaj krak cjevovoda do kraja sela Međeđa, kako bi stanovništvo Dubičke ravni napokon dobilo čistu i vodu za piće iz izvorišta `Komlenac`", izjavio je Zlojutro.\nOn je naveo da ostaje još izgradnja dijela cjevovoda prema Donjoj Gradini, te da je u projektnom smislu opština Kozarska Dubica odavno spremna za izvođenje i treće faze projekta "Rekonstrukcija vodovodnog sistema Kozarska Dubica", ali da se čeka da se prikupe donatorska sredstva, koje obezbjeđuje Vlada Republike Srpske.\nZlojutro je pohvalio izvođače radova, nadzorni organ i sve koji su uključeni u realizaciju druge faze projekta, čija je vrijednost 2.244.000 KM.\nČlan nadzornog tima Vaso Milišić izjavio je da je realizacija druge faze projekta izgradnje vodovodnog sistema "Komlenac", koja podrazumijeva rekonstrukciju gradske vodovodne mreže u Kozarskoj Dubici, bila veoma zahtjevna što se tiče radova.\n"Međutim, ovdje zaista nismo imali nikakvih problema jer su kolege iz opštine i `Vodovoda` Kozarska Dubica učinili dodatne napore i pripremili odličnu projektnu dokumentaciju", rekao je Milišić.


Follow @RSE_Balkan Ovaj forum je zaključen Sortiranje komentaraPosljednje prvoHronološki Komentari Ime: thunder Grad: serbija 02.06.2012 14:27 nekada sa stalno dolazio kod vas na more svih 7 kastela sam obisao,a naj vise boravio u kastel luksicu.Unazad nekoliko godina idem u spaniju,grcku italiju na more ali mi je hrvatski jadran naj lepsi tako da mislim da je ovo veoma dobra i korisna linija za vas turizam i za nas turiste iz srbije,ili ti mene licno. Izbor urednika Kongresmen za RSE Engel: Neće biti podele Kosova, ni daljih podela na Balkanu Beograd Dodik otvoreno poručio da će RS opstruisati Incka Srbija Veza srpskih i ruskih ultradesničara: Ko je Ilija Gorjačev? Reakcije na izvinjenje Đorđević zna gde su masovne grobnice u Srbiji Vokabular iz devedesetih Odjek govornika u mantijama: Svi srpski izdajnici NajčitanijeDodik u Beogradu otvoreno poručio da će RS opstruisati Incka (1939) Odjek govornika u mantijama: Svi srpski izdajnici (1529)Đorđević zna gde su masovne grobnice u Srbiji (1328)Engel za RSE: Neće biti podele Kosova, ni daljih podela na Balkanu (1248) Veza srpskih i ruskih ultradesničara: Ko je Ilija Gorjačev? (1110)Ispovijest Angeline Jolie: Odstranila sam obje dojke (978) Inzko u Vijeću sigurnosti UN: Iz RS se nastavlja retrogradna politika (904)Srbija: Prvo primena briselskog sporazuma, pa datum za EU (571) Radovi na Andrićgradu: Sporna vlasnička struktura i ulaganja (491) Pita je jedno čudnovato jelo (415)Najčešće poslanoČedomir Čedo Kisić: Život posvećen ljudskim vrijednostimaDodik u Beogradu otvoreno poručio da će RS opstruisati InckaOHR odbio intervenisati: Vlasti trebaju riješiti krizu u Federaciji BiH Odjek govornika u mantijama: Svi srpski izdajnici Pita je jedno čudnovato jeloIspovijest Angeline Jolie: Odstranila sam obje dojkeEngel za RSE: Neće biti podele Kosova, ni daljih podela na BalkanuNajviše komentaraDodik u Beogradu otvoreno poručio da će RS opstruisati Incka (75)Engel za RSE: Neće biti podele Kosova, ni daljih podela na Balkanu (73)Inzko u Vijeću sigurnosti UN: Iz RS se nastavlja retrogradna politika (31)Đorđević zna gde su masovne grobnice u Srbiji (18)Odjek govornika u mantijama: Svi srpski izdajnici (16)Srbija: Prvo primena briselskog sporazuma, pa datum za EU (15)Radovi na Andrićgradu: Sporna vlasnička struktura i ulaganja (12)Moon: Spreman prijedlog eksperata o reformi Federacije BiH (12)Veza srpskih i ruskih ultradesničara: Ko je Ilija Gorjačev? (11)Kurspahić: Farbanje u ružičasto (10)Najgledanije Amerikanci oduševljeni pitom Stan' Neretvo Beograd: Čistač cipela Rijeka: Otvorena jedna od najljepših džamija u Europi Jedi organsko, spavaj spokojno Počeli Dani Sarajeva u Beogradu Oboren Ginisov rekord u maturantskom plesu Boja zvuka Zlatna groznica u Afganistanu Lenjinov mauzolej ponovo otvoren za posjetioce Produkti i uslugePodkastRSSPretplataMobilni telefon RSE


Čadež: Vranjski „Alfa plam“ u svetskom vrhu – NovostiDana.rs\nČadež: Vranjski „Alfa plam“ u svetskom vrhu\nČadež o Alfa Plamu\nČadež posetio Alfa Plam\nVRANJE – Predsednik Privredne komore Srbije (PKS) Marko Čadež izjavio je danas, tokom posete kompaniji „Alfa plam“ u Vranju da, prema poslovnim rezultatima, to preduzeće dostiglo svetski vrh među proizvođačima peći na čvrsta goriva.\nOn je kazao da je, u proizvodnji grejnih tela, to vranjsko preduzeće među prvih pet na svetu, da je u grupi najvećih srpskih izvoznika i konstantno dokazuje kako uspešne firme možemo da imamo u svim delovima zemlje.\n„Alfa plam“ proizvodi peći na čvrsta goriva i grejna tela, a od ukupne proizvodnje 65 odsto se izvozi.\n„Cilj Privredne komore Srbije je da razgovaramo sa ovako velikim sistemima šta im je potrebno i kako da na pravi način zaštitimo njihov interes u dijalogu sa Vladom Srbije u dijalogu sa međunarodnik institucijama u procesu pregovaranja sa EU“, rekao je Čadež.\nOni će, dodao je, morati svakodnevno da žive sa tim propisima i zato je PKS tu da im pomogne.\n„Pored toga u razgovorima sa Vladom predložićemo da država obezbedi subvencije za preduzeća koja bi za ovakve sisteme poput Alfe obezbeđivala repromaterijal, čime bi se smanjio uvoz“, rekao je predsednik Privredne komore Srbije Marko Čadež.\nOn je ponovio da će reogranizacijom komorskog sistema, privredna komora Srbije biti servis privrednicima kako bi lakše uspostavljali poslovne kontakte i kako bi lakše dolazili do kupaca.\nPreduzeće „Alfa plam“ u Vranju privatizovano je pre četiri godine i nalazi se u sastavu „Alco group“.\nNakon privatizacije novi vlasnik je u vranjsko preduzeće investirao oko 40 miliona evra.\nU „Alfi“ je zaposleno oko 900 radnika, a prosek plate je 52.000 dinara, što je skoro dva puta više u odnosu na prosek u Pčinjskom okrugu.\n„Ako se dobro organizujete, zaposlite mlade i stručne ljude onda možete da parirate bilo kom preduzeću. Mi smo poznati i po tome što smo prva naša firma koja je kupila stranu kompaniju. „Alfa plam“ je kupio italijansku firmu za pelet i peći „Calux“. Na jednom od najvećih sajmova početkom sledeće godine u Veroni ćemo izložiti 17 novih proizvoda“, naglasio je vlasnik „Alco group“ Miroslav Aleksić.\n„Alfa plam“ izvozi u Nemačku, gde pokriva 18 odsto tamošnjeg tržišta grejnih tela i peći na čvrsta goriva, zatim u Italiju, Čile i u zemlje bivše SFRJ.\nVeliki broj „Alfinih“ poizvoda prodaje se na prostoru Kosova i Metohije.\nPredsednik Privredne komore Kosova Safet Grdžaliju, koji je takođe danas posetio „Alfa plam“, naveo je da centralna Srbija na prostor Kosova prodaje robu u vrednosti od oko 500 miliona evra i ocenio da bez ekonomske saradnje nema napretka celog regiona.\n„Možemo na papiru da potpišemo razne političke dogovore ali ako nema pečata ekonomske sardnje, onda će to ostati samo slovo na papiru. Ekonomija i saradnja je ono što treba ovom delu Balkana“, kazao je Grdžaliju.


Canon imageFORMULA P-208 II za dokumenta CMOS CIS 600dpi ADF A4 dvostrani prenosivi skener cena, cene Srbija, prodaja Beograd Novi Sad Niš\nCanon imageFORMULA P-208 II za dokumenta CMOS CIS 600dpi ADF A4 dvostrani prenosivi skener cene\nEPonuda nije internet prodavnica već Vam omogućava da brzo i lako nađete Canon imageFORMULA P-208 II za dokumenta CMOS CIS 600dpi ADF A4 dvostrani prenosivi skener po najjeftinijoj ceni. Naš cilj je da kupci budu što bolje informisani o ponudi Canon skener imageFORMULA P-208 II za dokumenta CMOS CIS 600dpi ADF A4 dvostrani prenosivi na tržištu Srbije. Vrlo lako nalazite željeni proizvod za kategoriju Skeneri cene, ne morate da lutate od sajta do sajta za Canon Skeneri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Canon imageFORMULA P-208 II za dokumenta CMOS CIS 600dpi ADF A4 dvostrani prenosivi skener sa PRODAVCEM. EPonuda ne može da garantuje potpunu tačnost specifikacije i slika za Canon imageFORMULA P-208 II za dokumenta CMOS CIS 600dpi ADF A4 dvostrani prenosivi skener. Pre kupovine, podatke za Canon skener imageFORMULA P-208 II za dokumenta CMOS CIS 600dpi ADF A4 dvostrani prenosivi proverite na sajtu PROIZVOĐAČA.


Broj 51odlazi iz Partizana: Poremetio je svlačionicu u Humskoj, stavljen je na transfer listu!\nGoran Bošković 27/05/2018, 17:29\nRazlozi su pre svega fudbalski, ali postoje stvari u ponašanju igrača, koje se ne dopadaju struci i ljudima iz kluba\nČekajući da klub imenuje novog ili, pak, zadrži starog trenera na klupi, sportski sektor Partizana u pozadini ipak završava neke poslove, kako bi što spremnije dočekao početak letnjeg prelaznog roka.\nU prilog tome i nedavna kupovina Nemanje Nikolića iz Spartaka, kome će se gotovo sigurno priključiti još jedan napadač, verovatno stranac. Spremna je i transfer lista, a iznenadjenje je da će se na njoj, pored Leandea Tavambe, koji je planiran za prodaju, naći i – Ognjen Ožegović, saznaje Telegraf.\nRazlozi su, pre svega, fudbalske prirode. Partizan iz korena želi da promeni navalni deo tima i u sledećoj sezoni, u projekciji nema ni Tavambe, niti Ožegovića, koji je imao nekoliko dobrih rola u dresu crno-belih, ali opet nije u potpunosti zadovoljio struku i sportski sektor.\nU prolećnom delu sezone napadač je bio u daleko boljoj formi, u večitim derbijima možda i najkonkretniji fudbaler tima iz Humske. Ipak, proleće je donelo veliki pad u igračkom smislu, samim tim i nervozu, koja se sa terena prenela u svlačionicu. A to se u Partizanu ne toleriše, niti trpi u dužem vremenskom periodu.\nOd startera, Ožegović se preselio na klupu, sve redje i manje dobijao priliku, a posle utakmice sa Radničkim iz Niša u Humskoj, gotovo nije dobijao šansu da igra. Đukić ga je uvrstio u tim još samo u nebitnoj utakmici protiv Voždovca, ali je upravo tu kap prelila čašu. Jer je u klubu već vladala nervoza zbog oscilacija u rezultatima.\nStruka je zamerila Ožegoviću na odnosu prema obavezama, odsustvu borbenosti i posle toga, do kraja sezone, više nije bio ni u protokolu za mečeve, a ljudima iz kluba je sugerisano da, pored Nikolića, traže još jednog napadača u letnjem prelaznom roku.\nNaravno, Ožegović neće napustiti Partizan bez obeštećenja, ali čelnici svakako gledati da i njemu izadju u susret i ne “zatežu” sa visokom cifrom. Ukoliko se, naravno, pojavi zainteresovani klub.\nDOŠAO UZ PUNO POMPE, SAM SMIRIO JAVNOST\nOžegović je u Partizan stigao prošlog leta, u smiraju prelaznog roka. Možda i kao iznudjeno rešenje, jer je klub u tom trenutku bio u vremenskom cajtnotu zbog prodaje Leonarda i Uroša Đurđevića.\nNjegov dolazak, kao deteta Crvene zvezde, protekao je uz puno medijske pompe, ali je zalaganjem i pravim odnosom u tom momentu sam stišao strasti u javnosti i medju navijačima.\nOdigrao je ove sezone ukupno 45 utakmica za Partizan u svim takmičenjima, ppstigao 14 golova i upisao osam asistencija, što je više nego solidan učinak.\nIpak, ne gleda se u Humskoj uvek samo teren…\nPrevious article Počinje polufinalna serije Superlige Srbije\nNext article RK Partizan : RK Dinamo 19h30min ; LINK ZA DIREKTAN PRENOS UTAKMICE


JOŠ OTKAZA U KOMPANIJI BOEING Čak 30.000 radnika ostaje bez posla - Biznis.rs\nBiznisFirme u fokusuSvetTurizamU fokusuVesti 28.10.20. 17:50 (Poslednja izmena 1.12.20. u 21:37) Ljiljana Begović 1\nKompanija za proizvodnju aviona Boeing najavila je smanjenje broja zaposlenih i ukidanje oko 30.000 radnih mesta. Kompanija nastavlja da gubi prihod tokom pandemije koja...\nKompanija za proizvodnju aviona Boeing najavila je smanjenje broja zaposlenih i ukidanje oko 30.000 radnih mesta. Kompanija nastavlja da gubi prihod tokom pandemije koja je ugušila potražnju za novim avionima.\nČelnici kompanije očekuju da će do kraja sledeće godine smanjiti broj zaposlenih na oko 130.000, što je 30.000 manje nego na početku godine. To je daleko više od smanjenja od 19.000 koje je kompanija najavila pre tri meseca.\nBoeing je ažurirao plan zapošljavanja istog dana kada je prijavio gubitak od 449 miliona dolara za treći kvartal, što je zaostatak od 1,17 milijardi dolara koje je zaradio u istom periodu prošle godine. Gubitak je, međutim, bio manji nego što su analitičari očekivali.\nBoeing je pogođen padom prihoda kako zbog posledica pandemije, tako i zbog povlačenja aviona 737 Maks u martu 2019. godine nakon dva smrtonosna pada.\nKompanija je nedavno smanjila prognozu potražnje za novim avionima tokom naredne decenije za 11 odsto zbog pandemije korona virusa. Neki analitičari smatraju da je čak i ta umanjena prognoza bila previše ružičasta, prenosi Tanjug.\nLUFTHANSA NASTAVLJA SA OTPUŠTANJIMA Više od 22.000… Korona kriza pogodila je Lufthansu snažnije nego što se očekivalo,…\nEASYJET ZATVARA BAZE, RYANAIR SMANJUJE KAPACITETE… Svetske aviokompanije i dalje se bore sa teškim posledicama pandemije…\nBRITISH AMERICAN TOBACCO SELI FABRIKU IZ ISTRE… Ovogodišnja berba duvana u Podravini i Slavoniji mogla bi biti…\nAVIONI7 AVIOSAOBRAĆAJ74 BOEING5 GUBICI43 OTPUŠTANJA26 POSLEDICE PANDEMIJE144 PROIZVODNJA79 RADNICI56 ZAPOSLENI51\nJadni ti ljudi zaista


Zaev: Makedonija će biti 30. članica NATO\nI. Đ. 10. maja 2017. 13:58\nPredsednik Socijaldemokratskog saveza Makedonije (SDSM) Zoran Zaev i pretendent na premijersku funkciju, Makedoniju vidi kao 30-ta članicu NATO saveza, s tim što je, kako je rekao, prethodno neophodno rešiti spor sa Grčkom oko imena.\nZaev je u intervjuu za podgoričku Pobjedu rekao da je za Makedoniju važno članstvo u NATO zbog toga što taj vojni savez, posebno, kako je rekao, kod nas na Balkanu, podrazumeva stabilnost, bezbednost i nepovredivost granica.\n„Pored toga, NATO je garancija rasta ekonomije, ekonomskog razvoja, dotoka stranih investicija. Najzad, da je Makedonija bila članica NATO, diktatorski režim Nikole Gruevskog, zajedno sa svojim sponzorima, ne bi se usudio da izaziva krize i nerede kakve smo, nažalost imali prilike da gledamo poslednjih nekoliko godina“, rekao je Zaev.\n„U tome će nam, nadam se, pomoći opozicija, ali i građani Makedonije koje ćemo, ako to bude neophodno, pozvati da na referendumu odluče o imenu države u kojoj žive. Kao što znate Grčka je promenu imena Republike Makedonije postavila kao uslov našeg ulaska u NATO“, rekao je Zaev i dodao:\n„Iskreno ne razumem šta se to od nas očekuje. Da se izjasnimo kao Marsovci?! Makedonci smo i ne možemo biti ništa drugo. Uzgred, podsećam vas da su našu zemlju 123 države sveta priznale pod imenom Republika Makedonija“.\nBaš zato je, kaže, siguran da Makedonija uz pomoć građana, opozicije i međunarodne zajednice uskoro rešiti spor sa Grčkom.\nTo će im, dodao je, omogućiti da slede primer Crne Gore i postanu 30-a po redu punopravna članica NATO.